Euskal Herria Trad: Lizarrusti (Gorokarasta): Jendetza guztiaren gainetik\nLizarrusti (Gorokarasta): Jendetza guztiaren gainetik\nAltxor txiki batekin egin dugu topo bide hau eskalatzean, zalantzarik gabe. Eskalada egun eder bat pasatzeko ezaugarri guztiak dauzka: harkaitzaren kalitatea oso ona da, ingurunea zoragarria, gerturaketa eta jeitsiera oso erraz burutzen dira bide oso politetatik, autobabeserako piezak sartzen gozatzen da eta gure kasuan bezala astean zehar eskalatu ahal izan ezkero jendetza aurkitu beharrean erabateko lasaitasuna aurkituko dugu. Ederra!!\nEskertzekoa benetan Mikel Saez de Urabainek horrelako bideak irekitzea eta besteoi ezagutara ematea. Zortekoak gara, etxetik gertu halako lekuak eta bideak edukitzean, zaindu ditzagun!! Mila esker Mikel abenturak jarraitu dezala!! Bideari buruzko informazio gehiago hemen (link)\n1. Luzea: nabarmena den arrakala bat jarraitzen du. Luze oso polita da eta harkaitza oso ona. Lehen bilera belarra eta sasiak dituen terraza batean kokatua da. Iltzea ez da oso ongi ikusten erdoiltzen hasia delako baina arrakala nagusiaren ondoan jarria dago. Bilera indartzeko Basic berdea, fisurero ertain/txikia edo/eta Basic urdina erabili daitezke.\n2. Luzea: guretzat luzerik zailena eta teknikoena dituen pausuengatik eta babesteko eskatzen duen lanagatik. Luze jarraia da, pausu ia guztietan estutu beharra dago eta horrek babesak lasai jartzeko aukerak murrizten ditu. Bileratik irteera gogora da lehen txaparaino. Bigarren txapatik gora ere estutu behar da eta luzearen amaieran ez dago deskantsurik. Harkaitzaren kalitatea oso ona da eta kalitate handiko luzea da.\n3. Luzea: Zailtasunez erraza baina oso polita. Bileratik ateratzean pausu arraro bat badu eskubi-ezker egin behar denean batez ere sasiek molestatzen dutelako. Hortik aurrera luze oso polita eta babesteko aukera askorekin. Jarri gabe dauden bi harkaitz-zubi erabili genituen.\n4. Luzea: Harkaitzaren kalitatea izugarria, babesteko erraza eta pasarte oso polita zapaia zeharkatzeko. Bigarren luzeko 6a+ baina errazagoa iruditu zitzaigun. Edozein kasutan kalitate handiko luzea. Kontuz bilerara iritsi baino lehenago dauden bloque handi batzuekin. Bilera egiteko aukera onak daude arrakala eta harkaitz-zubien bitartez behin gora iristen garela.\nErabilitako Materiala: Totem jokoa (hiru taila handienak errepikatzea gomendagarria), camalot 2 eta 3 zenbakiak, Basic Cam semaforoa (hibridoak ere oso gomendagarriak dira, guk zenbaitetan jarri genituen).\nJeitsiera: oinez burutzen da basoan sartu eta eskubiruntz doan bidearen bila edo kresta jarraituz eskubiruntz Allekupeko begiralekuraino. Edozein kasutan Lizarrustiko haitzak inguratu eta aparkalekura doan bidea hartu behar da.\nOharrak: Bidea zertxobait garbitu genuen, baina zenbait sasi eta pintxo ere badira bidean zehar eta zertxobait molestatzen dute. Bidea errepikatzean ondo legoke eskularruak eta zerratxo bat eramatea (guk ez genituen eraman) eta horrela garbitzen joango litzateke.\nLizarrustiko parketxearen (http://www.lizarrusti.com/) ondoan dagoen parkinean aparkatu bezain laster bidearen azken luzeko zapaia ikusgai dago. Bertatik, Lareoko urtegira doan bidea hartu eta paretera hurbilduko gara modu ezin erosoago batean. 5/7 minutu tardatuko ditugu.\nKirol Eskalada Lizarrustin\nLizarrusti inguruan kirol eskalada praktikatzeko aukera ere badago. Informazio guztia hemen aurkitu ahal izango duzue: http://aralarreneskaladak.blogspot.com.es/p/lizarrusti.html\nPublicado por Euskal Herria Trad en 3:31\nPunta Nasone (1132 m), máxima altura del Monte Somma y excelente mirador sobre el Vesubio. Objetivo cumplido - Matilde Sanz.\nPena Rueba, pic Picarre,secteur Orlu,Pont de Suert et autres, l'amour n'est pas que dans les prés\nAKETEGI Hego ertza Argi bidea\nSerra de Queralt - Quercus (5c, 105 m, derrigorrez 4b/4c)\n2019_03_17-Canal Roya. Os diaples panti (WI4/60m)\nVía: Esteban Altieri 6 a. 190 m. Yelmo.


Eskaintza zabala egongo da aurtengo Ikasle Egunean; izen ematea zabalik!\nEuskal Herriko ikastetxe eta hezkuntza-zentroetako ikasleek hainbat jarduera eta tailer izango dituzte eskura Durangoko Azokako 52. edizioan, Ikasle Egunaren baitan. Azken urteetan Ikasle Eguna Azokako lehenengo egunean ospatu izan da; aurten, abenduaren 6a Hego Euskal Herrian jaiegun ofiziala izanik, bigarren egunean ospatuko da, hots, abenduaren 7an.\nLauaxeta eta Lorcaren "Ele" antzezlana, abenduaren 6an Szenatokian\nHilabete bi baino gehiago falta da Durangoko Azokako 52. edizioa heltzeko –aurten abenduaren 6tik 10era antolatuko da–, eta Azokako guneak hasi dira jada apurka-apurka beren egitarauak osatzen –proposamenak bidaltzeko epea urriaren 4tik 31ra arte izango da–.\n52. Durangoko Azokan erakusmahaiak alokatzeko epea, zabalik\nEskaria webgunean egin beharko da, irailaren 30era arte, hemen klik eginez.\nAzken urteetan bezala, autoekoizleek ere erakusmahaia partekatzeko aukera izango dute.\nAurten Ikasle Eguna bigarren egunean izango da, abenduak 7, eta izena emateko epea irailaren 19an zabalduko da ikastetxe eta hezkuntza zentroentzat.\nIzena emateko epeak irailean zehar zabalduko dira\nAbenduaren 6tik 10era izango da aurtengo 52. Durangoko Azoka. Modu ezberdinetan parte hartu daiteke Euskal Herriko Kulturaren Plazarik handiena den azokan. Horretarako informazio zehatza eta izena-emateko galdetegiak apurka apurka iraila eta urria bitartean zabalduko dira.\nAbenduak 5: Talentue Plazara, GO!azen, Huntza, Skakeitan, Oier Guillan...\nAzoka-erdia igaro da jada; jendetza, giro ona, eguraldia lagun, dantzak, joan-etorriak... oraindino egun bi falta zaizkigu! Eta gaurko eguna ere potolo dator egitarauari dagokionez.\nInurri lanaren transmisioa ere beharrezkoa dela aldarrikatu du Argizaiolak\nGau hunkigarria izan zen atzokoa, abenduak 3, Szenatokia gunean, San Agustin Kulturgunean. Argizaiola Sariak banatu ziren atzo, 25. edizioa gainera, eta ekitaldi benetan berezia izan zen. Azken urteetan, Argizaiola Saria jaso dutenak euskararen eta euskal kulturaren arloan erreferenteak diren pertsonak izan dira.\nDurangoko Azoka DA! Aplikazioa\nAbenduak 4: "Argi" filma, "Mami Lebrun", Marrazkeraz, Hesian, Kirmen Uribe...\nEta konturatu orduko... Azokako erdigunera heldu gara! Atzo, abenduak 3, Azoka jendez lepo izan eta gero, gaur Azokak ere egun potoloa bizitzea espero da. Ez da egitarau erakargarririk faltako.\nAbenduak 3. Begirada orokorra Azokari\nAbenduak 3: bideo-joko goiza, kalejirak, Argizaiola, Zea Mays....\nAtzoko ikasle-uholdearen ostean, eta 19:00etan inaugurazio ofiziala ospatu eta gero, Azokak gaur bigarren eguna biziko du, eta noski, ez dugu ekitaldiren faltarik izango, Azokako espazioetan eta Azokatik kanpo ere.\nAbenduak 2. Begirada orokorra Azokari\nAzoka TB-ren abenduaren 2ko laburpena eta askoz gehiago!


Beginning pelikula georgiarrak irabazi du Zinemaldiko Urrezko Maskorra\nDea Kulumbegashvili zuzendariaren filma izan da 2020ko irabazle argia. Sari nagusiaz gain, zuzendari onenaren, emakumezko aktore onenaren eta gidoilari onenaren sariak ere eskuratu ditu.\nThomas Vinterbergen 'Druk' pelikularentzat izan da 2020ko Feroz Zinemaldia saria\n'Beginning' georgiarrak eskuratu du Zinemaldiaren Urrezko Maskorra\n'Beginning' filmeko Ia Sukhitashvilik irabazi du aktore onenaren Zilarrezko Maskorra\n'Druk' filmeko lau aktoreek irabazi dute Gizonezko aktore onenaren Zilarrezko Maskorra\n'Crock of Gold: A Few Rounds with Shane MacGowan', Epaimahaiaren Sari Berezia\nAtzerriko izar gutxiago eta segurtasun neurri zorrotzak, pandemiaren Zinemaldian\n'Ane' filmak eskuratu du Euskal Zinemaren Irizar Saria\nDasatskisi (Beginning) film georgiarra nagusitu da Donostiako Zinemaldian, pelikula onenaren Urrezko Maskorra eta beste hiru sari irabazita: zuzendari onenaren eta emakumezko aktore onenaren Zilarrezko Maskorrak eta gidoi onenaren saria. Kiniela gehienetan zen faboritoa Dea Kulumbegashvili zuzendariaren lana, eta, azkenean, kritikarien aurreikuspenak bete ditu epaimahai ofizialak.\n"Ezusteko pelikula izan da, benetako zinema momentu bat, garrek pantaila hartzen duten horietako bat", esan du epaimahaiaren presidente Luca Guadagnino italiarrak jaialdiko sari nagusia ematean.\nSaria jaso dutenean, produktoreek Dea Kulumbegashvili zuzendariaren "ikuskera zabala" goraipatu dute. Zuzendari onenaren Zilarrezko Maskorra jaso du Kulumbegashvilik. Lan hori prestatzeko bost urte eman ditu.\nDea Kulumbegashvili zuzendaria, bere Zilarrezko Maskorrarekin. Argazkia: EFE\nHerri txiki batean gertatzen da istorioa, eta Jehovaren lekukoen artean harrapatuta geratzen den emakume bat da protagonista. Filmak, gainera, genero indarkeriaren edo fanatismoaren gaiak jorratzen ditu.\nIa Sukhitashvili da protagonista, eta emakumezko aktore onenaren Zilarrezko Maskorra irabazi du.\nArestian aipatutako zuzendari onenaren Zilarrezko Maskorraz gain, gidoi onenaren saria ere eskuratu du Kulumbegashvilik. Orotara, lau sari ofizial eskuratu ditu Beginning pelikulak, eta, horrenbestez, Zinemaldiko errekorra lortu du.\nEpaimahai ofizialak, gainera, Sari Berezi bat ematea erabaki du. Donostian egon den Johnny Deppek ekoiztutako dokumentalarentzat izan da, A crock of gold: A few rounds with Shane MacGowald, The Pogues taldearen abeslariari buruzkoa. Julien Temple zuzendariak fikzioa eta dokumentalaren artean alderik ez dagoela esan du, edozein filmek nahi duen tokira eraman ahal zaituelako.\nTakuma Satok zuzendutako Nakuko wa ineega (Any crybabies around?) pelikulak eskuratu du argazkilaritza onenaren saria, Yuta Tsukinagaren lanagatik.\nGainera, lau aktorek (Mads Mikkelsen, Thomas Bo Larsen, Magnus Millang eta Lars Ranthe) irabazi dute aktore onenaren Zilarrezko Maskora. Druk filmeko protagonistak dira, eta bideo batean bidalitako mezu batean edari alkoholikoekin topa eginez ospatu dute. Hain zuzen ere, alkohola da pelikularen gai nagusia.\nSail Ofizialaz aparte\nKutxabank-New Directors saria Isabel Lambertiren lehen film luzearentzat izan da, La ultima primavera. Errealitatea eta fikzioaren arteko nahasketa inteligente hau "behaketa ariketa fin bat" da, Madrilgo auzo marjinal batean bizi den ijitoen familia bat erdigunean jartzen duena. Familia horietako kide asko, hain zuzen, estreinaldian izan ziren. Zinemaldian film labur bat estreinatu zuenetik jasotako babesa eskertu dio zuzendariak jaialdiari.\nDong Xingyiren Slow singing pelikulak aipamen berezia jaso du.\nHorizontes saria Fernanda Valadez mexikarraren Sin señas particulares filmarentzat izan da. Zuzendariak esan duenez, mundu hobe bat lortzeko beharrezkoak diren elkarrizketetan aletxo bat jartzeko gaitasuna dauka zineak. Horrez gain, Clarisa Navasen Las mil y una pelikulari aipamen berezia egin diote.\nZabaltegi-Tabakalera saria Catarina Vasconcelosek eskuratu du, A metamorfose dos passaros pelikula ederragatik. Familia bateko belaunaldietan zehar eginiko bidaia da. Zuzendariarentzat "ohorea" izan da Donostian izatea. Hong Sang-sooren Domangchin yeoja pelikulari ere aipamen berezia egin diote.\nDonostiako Hiria Publikoaren saria The Father pelikulak eskuratu du. Florian Zeller zuzendariak mezu batean gogorarazi du zinema aretoak "publikoak berriro betetzearen zain" daudela.\nEuskal Zinemaren Irizar Saria David Perez Sañudok irabazi du, Ane pelikularekin. Abiadura handiko trenaren protesten gaia jorratzen du, eta Aneren ama da protagonista. Zuzendari bilbotarrak talde osoari eskaini dio saria. "Plazer handia da hemen egotea", onartu du.\nGainera, Amaia Merinok eta Miguel Angel Llamasek Mikel Zabalza nafarraren desagerpenari buruz egindako dokumentalak, Non dago Mikel?, aipamen berezia jaso du.\nSarien banaketarekin batera amaitu da aurtengo edizio berezia, pandemia garaian ere kulturak bere lekua izan dezakeela erakutsi duena.\nAstebetez, irailean ohikoa den bezala, zinema mundua Donostiako pantailetara begira jarri eta publikoa aretoetara hurbildu da. Argi geratu da, beraz, osasun neurriak beteta ia dena dela posible. Eugene Green zuzendariaren anekdota desatsegina albo batera utzita –ez zien kasurik egin musukoa janzteko eskakizunei–, langileek zein ikusleek kontu handiz bete dituzte neurriak, zineak hiriko aretoak berriz ere jantzi ahal izateko.


Enrique Zafra historialariak argitaratutako zerrenden arabera, 1937ko ekainaren 13an Habana itsasontzian Euskal Herritik atera ziren haur errefuxiatuen artean Bilboko Oribe Abad anai-arrebak zeuden. Carmen, Diego eta Francisco, beste milaka bezala, Errepublikaren porrotak ekarriko zien etorkizun ilunetik aldentzeko gurasoen altzotik urrun bidali zituzten. Aita frontean hildako errepublikarra zen eta ama, militante komunista ezaguna, espetxean denbora emango zuena. Pauillacen (Okzitania) eskala egin ondoren Leningradon lehorreratu ziren ume gehienak eta hortik, hainbat hiritan banatu. Oribe Abad anai arrebak Moskura joan ziren.\nHamar urte pasata, Carmen Oribe, Begoñita ezizenez ezagutzen zutena, Sobietar Batasuneko gazte langilea zen eta igandero dantzalekura joaten zen Aeroflot hegazkin enpresako lankideekin. Bertan ezagutu zuen Boris Kharlamov, Kommunar lantegiko mekanikaria; uste baino lehen ezkonduta zeuden eta Begoñita haurdun. 1948ko urtarrilaren 14an izugarrizko elurtearen erdian, taxiak ezin aurrera eginik ibilgailuan bertan jaio zen haurra.\n'Habana’ baporea; Carmen Oribe ‘Begoñita’ 1937an Santurtzitik Leningradora eraman zuten ontzi hartan, Euskal Herriko beste haur askorekin, tropa faxistengandik ihesi.\nAma eta jaioberria ospitalean zirela, oinez etxera zihoan Boris atxilotu zuten, lapurra zelakoan. Komisaldegian, egoera argituta, poliziekin edaten eta erretzen, haurraren izena erabaki zuen gizon hark: Valeri izango zen, Valeri Chkalov hegazkin pilotu sobietar ezagunaren omenez.\nBigarren Mundu Gerraren ostea, estalinismoa une gorenean, gogorra izan zen. Begoñita, Boris eta Valeri panelezko hormek zatitutako gela baten laurdenean bizi ziren. Valeri ume ahula eta gaixobera zen. Errazionamendu bidez banatzen zituzten elikagaiak eskasak ziren eta hotzak ez zuen osasun egoera hobetzen laguntzen. Laster arreba heldu zitzaion, Tatiana.\nFrankismoko Bilbora itzulera\nStalinen heriotzak Gerra Hotza epeldu zuen eta “gerrako haurrei” Burdinazko Hesia zeharkatzeko aukera eman zitzaien. 1956an Bilbora itzuli ziren eta Valeri eskola frankistan hasi zen. Ikaskideek Rusito deitzen zioten; hain beldurgarria omen zen komunismoaren ordezkaria zen, eta gainera, hizkuntzarekin arazoak zituen. Geroko elkarrizketetan, ordea, gehien markatu zuena otoitz egiteko beharra izan zela zihoen Valerik. Sobietar Batasunetik heldu berrientzat, giro frankista ez zen erosoa eta zortzi hilabete pasata, behin betiko Moskura itzultzea erabaki zuten. Begoñitak bigarrenez utzi zuen bere sorterria.\nValeri hockey patinak janzten hasi zen orduan, hasieran aitarenak bere zapaten gainetik jarrita, geroago bereak. Beheko kategorietan ibiltzen zenean, 13 urterekin, bihotzeko gaitza antzeman eta kirola uzteko agindu zioten medikuek. Aitak entrenamenduetara eramaten segitu zuen ordea, ezkutuan, Begoñitak jakin gabe. Bikotekideen arteko desadostasun hori ez zen arazo bakarra: Valeriren biografoek aitaren alkoholismoa aipatzen dute behin baino gehiagotan. Ama euskalduna harro zegoen semeak lortutakoarekin, ez ordea senarraren jokabidearekin.\nGazteen mailan hasita, 1967ko urrian CSKArekin, Ejertzito Gorriaren taldearekin egin zuen debuta Kharlamovek. Gazteegia zela iritzi zuten eta hura utzita joan zen Zvezda taldera, Uraletara. Bertan jokalari bikaina zela frogatu zuen eta hurrengo denboraldian bere bizitza osoko taldea izango zenera itzuli zen. Laster Sobietar Batasuneko selekziorako hautatu zuten eta hortik aurrerakoa hockeyaren historia bizia da, 17 dortsalarekin asko izan baitziren lortutako balentriak.\nNeguko Olinpiar Jokoetan bi urrezko domina (Sapporo’72 eta Innsbruck’76) eta zilarrezko bat (Lake Placid’80). Munduko txapelketetan zortzi urrezko, bi zilarrezko eta brontzezko bat. Hamaika aldiz Sobietar Ligako txapeldun eta 1979ko Challenge Cupeko irabazlea. Lehenengoa izan zen, AEBetako NHL ligan jokatu gabe, “Hall of Fame” jokalari ezagunen museoan sartzen eta Kanadako profesionalen kontrako partiduan nahita lesionatu zuten irabazi ahal izateko. Estatubatuarrek 1.200.000 dolar eskaini zioten, baina Gerra Hotzaren garaian etsaiaren aldera pasatzea pentsaezina zen.\nEzker-eskuin: Carmen Oribe Abad, Oribe-Kharlamov sendia, eta Valeri Kharlamov Sobietar Batasuneko hockey selekzioko elastikoarekin.\n1975ean Valerik dei bat jaso zuen etxean, Irina lagun zaharrarena zen. Haurra izan zuela eta aita bera zela jakinarazi zion. Alexander jaioberriaren aitatasuna onartu eta ezkontzea erabaki zuten. Laster alaba izan zuten, Begoñita, amama bezala. 1976an kotxe istripu larria izan zuen baina 1980ko Neguko Olinpiar Jokoetarako berriro hockeyra itzultzea lortu zuen. Hor, zilarra baino ez zuten lortu eta errudunak bilatu behar zirenez, Kharlamov izan zen seinalatua; ez zuten gehiago selekziorako hautatu.\nAutoan jaio eta hil zen kondaira\n1981eko Munduko Txapelketa Kanadan jokatu behar zen eta Kharlamov ez zegoen deituta. Oporretan zela, egun-pasatik Moskura bikotekidearekin bueltan kotxez zihoala, istripua izan zuten eta biak hil ziren. Auto batean jaiotako jokalaria, autoan bizia galduta bihurtu zen kondaira.\nHil osteko omenaldiak ikaragarriak izan ziren. CSKAk eta sobietar selekzioak 17 dortsala erretiratu zuten, urtero NHLko errusiar jokalari hoberenari ematen zaion saria Kharlamov Trophy da eta Errusiako gazteen mailako txapelketak ere bere izena darama. 2014an Valeriren bizitzaren inguruko pelikula egin zuten, 17 zenbakidun kondaira. Duela gutxi, bere aldeko monumentua aurkeztu dute Moskuko estadio olinpikoan, eta garrantzitsuena, milioika errusiar zaletuen oroimenean geratu da.\nSemearen heriotza kolpe latza izan zen Begoñitarentzat. Biloben zaintzaz arduratzen saiatu zen baina hauek aitaren aldeko amonarekin bidali zituzten. Egoerak erabat tristatu zuen eta hilabete batzuen buruan hil zen txapeldunaren ama bilbotarra. Begoñitaren biloba, Alexander maila ertaineko hockey jokalaria izan zen. Haren semeak Valeri du izena, aitonak bezala. Valeri Kharlamov berriari hockeya ez zaio gustatzen ordea, nahiago du futbola.\nKanal hauetan artxibatua: 1936ko gerra | Kirola | Frankismoa | Errusia | Gerra Hotza


Kritik(o)aren kritika • ZUZEU\nArgazkia: Xede solidario bat\nSortze data: 2013/12/13\nLatitudea: 43º 19,092´ N\nLongitudea: 1º 58,961´ W\nOlatua pasatakoan komeni ohi da hausnarketa pausatua egitea, bizitzako edozein esparrutan. Eta hala, baita, joan berri den Bertsolari Txapelketa Nagusiari dagokionez ere.\nEzinbestekoa da, nahitaez, hausnarketa horretarako beharrezko den informazio guztia egoki antolatzea. Izan ere, sukaldea bezalakoa da edozein gogoeta-prozesu: plater konkretu bat prestatzen hasi aurretik, hobe da erabiliko ditugun lehengai guztiak egoki bereiztu eta paratzea. Horrek, ezinbestean, hortik aurrerako lan guztia erraztuko digu.\nBada, Txapelketaren inguruan, egunotan hautsak harrotu dituen Joxerra Garziaren ekarpen bat hor nonbait. Bertsolaritza euskal kulturgintzaren baitan erreferentzia bihurtu den fenomeno bat izanik ere, ez genuke sekula perspektiba galdu behar: Euskal Herria txikia da, lau katuk osatzen dugu; zail egiten zait, hortaz, esparru denetan guru antzekoak izatearen beharra justifikatzea. Joxerra Garzia bezalakoengatik utzi nion nik, besteak beste, bertsolari izateari…\nBeti futbola barrutik bizi izan duen lagun on bati entzun nion behin arbitro izateko, derrigorrean, aurrez futbolari izatea eskatu beharko luketela. Teorizatzaile lar sumatzen ditut nik, aspaldian, bertsoaren munduan. Askoz naturalagoa zen 90ko hamarkadako boom garai hartan bertsolaritza bizitzeko zegoen modua, nire uste apalean. Orduan ere eliteen usteek gidatzen zuten trena, baina aktoreok maniobrarako tarte zabalagoa genuelakoan nago.\nIzan ere, zer da bertsoa berehalako sorkuntzaren adierazle nagusietako bat baino haratago? Teoriazaleentzat, auskalo; bertsolariarentzat, hurrengo etorriko den bertsoaren aurreko bertsoa besterik ez… eta hori guztia.\nPatxadaz irakurri dut Joxerraren iritzia. Gauza askotan, ez nator berarekin bat; eta banatorrenetan, errezeloa da lehenbizi jartzen dudan karela. Barka bekit.\nNik, behintzat, beste era batera bizi izan nituen bertsoa eta bertsolaritza. Lagun artean, eta bestelako gogoeta behar berezirik gabe. Bertso-tramak eta bestelakoak hasi zirenean aldatu zen nire bertsoa ikusteko modua eta, jada, ez nintzen gustura aurkitzen.\nGogoan dut, Euskal Herriko eskolarteko final batean, ofiziotarako jarri zidaten hura: zuk, Nahikari, atzoko gau osoa eman duzu gaurko txapelketa prestatzen; zu, Ander, ezer prestatu gabe eta ondo lo eginda etorri zara. Hura zen nik nuen bertsoa bizitzeko modua. Horrela izango ez zela antzeman nuenean, bukatu egin zen behin hasi nuen idilioa; edo aldatu, behintzat.\nEz diot inork egin behar ez dituenik, baina kanpoko inork hausnarketarik egin gabe ere, egiten du bertsolariak bere lanari buruzko nahikoa gogoeta. Ez naiz, horrexegatik, bestelako gogoeten lar zalea. Gainera, bertsoaren munduak baditu, zorionez, antolaketa eredu egokiak eta mekanismo nahikoa egin beharreko hausnarketak barrutik egiteko.\nHitzetik hortzera hartarako oso aurkezle ona izan zen boom garaietan, eta hori aitortu beharra dago. Baina horrek ez du edozertarako baimenik ematen. Pentsatu nahi dut eragitea izango zela bere asmoa, baina dena ere ez da zilegi xede horretan.\nHorretarako egin badu Joxerrak egindakoa, bale. Baina bakoitza egun garena, hein handi batean, izan ginenaren motxilan sartuz joan garenak baldintzatzen du. Hortik nire errezeloak…


Martxan da Bizkaidatz literatur sariaren XIII. edizioa - Deia\nMartxan da Bizkaidatz literatur sariaren XIII. edizioa\ndeia.eus | bilbao 04.06.2021 | 11:52\nZabalik dago jada Bizkaidatz literatur lehiaketan parte hartzeko epea. Bizkaiko Foru Aldundiak izen handiko sariketa honen hamahirugarren edizioari hasiera eman dio.\nLehiaketa honetara idazle batek proposatutako hastapenak dituen istorio bati jarraipena emateko prest daudenak aurkez daitezke. Ezarritako abiaburuen artean hasiera bat eta pertsonaia batzuk daude, eta egoera batzuk planteatzen dira. Bizkaidatz ekimenarekin bizkaitarrek euren irudimena aska dezakete eta kontakizunak sortuko dituzte bi istorioen hastapenetik abiatuta. Edizio honetan, Alaine Agirre Garmendiak euskarazko historiaren hasiera proposatzen du, "Zutunik eta makurtuta" izenekoa, eta Mikel Santiago Garaikoetxeak, 'Una sorpresa de ocho patas' istorioaren hasiera proposatu du gaztelaniazkoan.\nLehiakide bat, kasu honetan 16 urtetik gorakoa, berdin aurkeztu ahal izango da euskarazko edo/eta gaztelaniazko kontakizunera.\nKontakizunek gutxienez 12 orrialde eta gehienez 15 orrialde izan behar dituzte, eta 2021eko ekainaren 4tik irailaren 30eko 13:30ak arte aurkeztu ahal izango dira. Lanak eskura edo postaz entregatu ahal izango dira Laguntza, Erregistro Eta Herritarren Arretarako Bulegoan (Diputazio kalea 7, 48008 Bilbo). Bizkaiko Foru Aldundiaren Egoitza Elektronikoaren bidez ere aurkeztu ahal izango dira eskabideak (www.ebizkaia.eus/es/inicio).\nBIZKAIDATZ LEHIAKETAREN HISTORIKOA\nBizkaidatz Bizkaiko Foru Aldundiak lehen aldiz 2008an antolatutako ekimena da. Hamahiru urte hauetan 553 kontakizun aurkeztu dira. Hogeita sei idazlek euren proposamenak aurkeztu dituzte Bizkaiardatzen, parte-hartzaileek kontakizunei jarraipena emateko: Miren Agur Meabe (`Carnicería Manolo Harategia´ 2008), Nerea Riesco (`El sauce de San Valentín Díaz´ 2008), Unai Elorriaga (`Prokofiev Plana´ 2009), Maria Eugenia Salaverri (`Madame´ 2009), Irati Jiménez (`Hirugarren bat´ 2010), Oscar Alonso (`Las familias postizas´ 2010), Katixa Agirre (`Uxiaren tesia´ 2011-2012), Alex Oviedo (`La Diosa´ 2011-2012), Goizalde Landabaso `Memoriaren mutazioa´ 2012-2013), Juan Carlos Márquez (`Donde ya sólo hay mar´ 2012-2013), Yurre Ugarte (`Ordezko kazetaria´ 2013-2014), Esther Zorrozua (`Dos anémonas azules´ 2013-2014), Ana Urkiza (`Argazki Kamera´ 2014-2015), Iván Repila (`Delito al azar´ 2014-2015), Aixa de la Cruz (`Stan´ 2015-2016), Jasone Osoro (`Laranja Zukua´ 2015-2016); Alejandro Fernández Aldasoro (`Un merluzo de Anzuelo´ 2016-2017) eta Karmele Jaio Eiguren (`Zaunkak´ 2016-2017); Bernardo Atxaga (`Istripua´ 2017-2018) eta Itziar Mínguez Arnáiz (`Escape´); Sonia González Fernández (`Karma´) eta Pedro Ugarte Tamayo (`El propietario de las naranjas´) 2018-2019ko edizioan. Azkenik, 2019-2020 edizioan, Idoia Barrondo Etxebeste (`Ikigai´) eta Juan Infante Escudero ( `El misterio del testamento ológrafo´).\n'Kax - Kax - Kax' emanaldia jasoko du Bidebarrietak ostiralean.\n"Al lector que me pregunta por la siguiente novela le digo: '¿Te has leído las siete?'".


Irailaren 10ean hasiko dira BLV-ART programaren ekintzak - Deia\nIrailaren 20ra arte\nIrailaren 10ean hasiko dira BLV-ART programaren ekintzak\nBLV-ART programak Bilboko tokirik esanguratsuenetatik antolatuko ditu bisita gidatuak. Bilboko Udala\nBLV-ART programak Bilboko tokirik esanguratsuenetatik antolatuko ditu bisita gidatuak.\nBILBO. Hurrengo asteko ostegunean, irailak 10, Bilboko Udalak abiarazitako BLV-ART programak hasiera emango die antolatutako ekintzei. Egitaraua hamar egun iraungo ditu, irailaren 20ra arte, eta egun horietan performancea, antzerkia, dantza eta jarduera bereziak, besteak beste, galerietarako bisita gidatuak eta inguruko sortze-guneak egingo dira.\nBilbo Zaharra auzoa, kaleak eta espazioak izango dira, behin ere, BLV–ART programako proposamenen agertokiak. Programa, Bilboko Udalak antolatu du, auzoko kultura-eragile publiko nahiz pribatuekin elkarlanean. BLV–ART Kulturaren aldeko Plan Auzokizuna 2020an kokatzen da, auzoa osorik garatu eta birgaitzeko elementu dinamizatzaile gisa.\nBLV–ART hilaren 10ean, ostegunean, Bilborock-en 20:00etan hasiko da Societat Doctor Alonso "Andrei Rublev- versión radiofónica" konpainia katalanaren performancearekin, Euskadin estreinatuko dena. Pieza honetan, soinu-espazioak garrantzi handia du: soinu-geruza guztiak sakon aztertzen dira eta Tarkovskyren eta haren inguruaren musika eta audioak gehitzen dira.\nIrailaren 11n, ostirala, 20:00etan, BilbaoArten, Angela Millano koreografo eta performerrak "Tommy" performancea partekatuko du. Performance hori berriro dantzatzeko eta ez gelditzeko nahitik abiatzen da, eta beste gorputz batzuk aipatzeko moduak ikertzen ditu, norberaren gorputzean azaleratuz. Dantzan Bilaka 2019k babestu zuen ikerketa-proposamena da.\nAsteburuan bi proposamen izango dira: bata larunbatean, hilak 12, 19:00etan, Berreginen Museoan, eta bestea igandean, Bilborock-en 19:30ean.\nBerreginen Museoko hitzordua Las Bastardas taldearen eskutik etorriko da. Duela 5 urte sortu ziren Histeria Kolectiboaren babesean, sormen, esperimentazio, ezagutza, haustura, gorputz, kritika, amorru eta komunio artistiko eta politikoak bultzatzeko. Haren "Con+Sumo + Gusto" proposamena erabateko estreinaldia da, eta jende guztiarentzat dago diseinatuta.\nAstea ahalik eta ondoen itxiko da, swing, mambo, calypso eta 50 hamarkadeko rock 'n' rollaren erritmoarekin, eta umore handiz, Juana Geyser-ek eta La Imaginaria banda musikalak irailaren 13an, 19:30ean Bilborocken aurkeztuko duten antzerki-musika-performanceari esker.\nBLV–ART 2020ren azken txanpak irailaren 17an, osteguna, jarraituko du La Dinamikako (Eguzki Zubia) '3er acto' antzerki-zale guztientzako proposamen bereziarekin. '3er acto'-rekin aktore baten kamerinora joango gara funtzio bat egin ondoren. 57 urteko emakumea da, eszenan 35 urte dituen aktorea. Kamerinoaren intimitatetik odisea erakusten digu, jardunean jarraitzeko, eta nola ikusten duen bere gainbehera profesionala, dena delako: emakumea, adinekoa eta artista. Emanaldia 20:00etan hasiko da Bilborocken.\nHurrengo egunean Berreginen Museoak dantza garaikidearen proposamena jasoko du 19:30ean eta 20:00etan. Saio honetan, Blanca Arrieta koreografo beteranoak bi subjektu erakutsiko dizkigu, baita keinuaren bidez eboluzionatuko duen elkarrizketa mutua ere. "Las Sillas" da "Argh!" lan osoaren hasierako zatia. Okupatzen dugun lekua egonean, arnasten eta jolasten da, jakinik errepikatzen dena beti modu desberdinean esperimentatzen dela. Imajinatzeko eta sentitzeko, mugitzeko eta, hortik, loturak sortzeko denbora eta espazioa aldarrikatzea.\nIrailaren 19an, larunbata, LOKKE/ Olatz de Andresen txanda izango da, Doppelgänger proiektuarekin. Proiektu hori espazio ez-konbentzionaletarako pieza ibiltari batzuetatik abiatzen da, eta bi ideia eta denboraren eraldaketa ditu ardatz. BLV-ARTen "Doppel-Leo" aurkeztuko da, eskulturatik ekintzara joatean mugitzen diren bi gorputz kamuflatu eta urtzen dituen kapsula koreografikoa. Bi sarrera izango dira: lehena 19:30ean eta bigarrena 20:00etan Berreginen Museoan.\nBLV–ART programaren edizio berri honen amaiera hirukoitza izango da. Alde batetik, Larutan Danzak eta Input Danzak Bilbo Zaharreko Plaza hartuko dute igandean, hilaren 20an. 13:00etan, Larutan "Out of the blue" lana erakutsiko du. Dantza fresko eta dibertigarria da, eta askatasunez dantzatzeko, mugitzeko, deskonektatzeko eta errutinazkoarekin hausteko plazeraz gozatzeko beharretik sortzen da, ikusleek goza dezaten.\nOrdu erdi geroago, 13:30ean, Input-ek "Imperfectas" dantza-pieza partekatuko du; errealitate zentzugabea eta zintzoa erakusten du, maitasunez eta onarpenez betetako mundua, proba- eta akats-espazioa, jolas-lekua.\nAmaitzeko, Fusionarte Actividad Artística Sensorial-ek "Sin piel" eramango du Berreginen Museora. Erabateko estreinaldia da, zentzumenezko arte-jarduera bat (15 minutu) eta mahai-ingurua dituena. Bi emanaldi izango ditu: bat 12:30ean eta bestea 13:30ean. "Sin piel" Juanaren intimitaterako gonbita da. Bere historia ezagutu nahi duenarentzat irekitako gune sakona. Gorputza kanpoko emozioetatik isolatu nahi duen emakume baten barrurako bidaia emozionala.\nJarduera guztiek sarrera librea izango dute leku-kopurua bete arte, eta informazio guztia esteka honetan kontsulta daiteke: bilbaokultura.eus.\nArty Walk irailaren 18an eta 19an, ostiralean eta larunbatean, 18:00etatik aurrera eta bi ordu inguru iraungo duen ekimena da. Arty Walks izeneko bisitetan, Bilbo Zaharra bizitzen ari den aldaketan kulturak duen garrantzia azalduko da, eta horrek eragina izan du inguru horretan sendotzen ari den arte-komunitate baten garapenean. Gainera, sormen-espazioen arduradunek parte hartzen dutenei haien ezaugarri bereziak azalduko dizkiete, eta, erakusketen kasuan, artistekin beren lanei buruz hitz egin ahal izango da.\nArty Walks-en edizio honetan parte hartzen dutenek (aldez aurretik izena emanda irailaren 13ra arte, cultura@bilbaocultura.eus helbidera mezu elektroniko bat bidalita) inguru horretan erreferentzia diren artistekin bisitatuko dute; besteak beste, Pikara Magazine, era guztietako gizarte-, politika- eta kultura-gaiak ikuspegi feministarekin jorratzen dituen kazetaritza praktikatzen duen proiektua; Caóstica, komunikazioaren, ikus-entzunezko produkzioaren, diseinu grafikoaren eta pedagogiaren munduko profesionalen kolektiboa; edo La Deriva Taller de curiosidades-Lurpeko Bitxiak, lurpeko habitat bat, ekoizpen eszeniko eta plastikorako, esku-hartze publikorako eta kaleko arterako.\nIrailaren 18an eta 19an, Arty Walks- ekimenean parte hartzen duenak, Ruth Juanek, Bilbon bizi den Bartzelonako artista batek, Kontzeziaren Komentuan egindako horma-irudia ere bisitatu ahal izango du. Artistak berak aurkeztuko du obra.\nBLV-ART programak kulturaren alde egin nahi du, kultura edukiz Bilbo Zaharra eta San Frantzisko auzoen garapena eta birgaitze osoa eragiteko eragiletzat. Bilboko Udalak antolatutako ekimen honen xedea da kultur espezializazioa eragitea inguru hartan, auzotarren eta bisitarien beharrei erantzunez.\nOsasun protokoloak hertsiki beteko dira osasun segurtasun handiena bermatzeko. Era berean, maskara nahitaezkoa izanen da espazio itxi zein irekietan egiten diren ekitaldi guztietan.\nIrailaren 13an bukatuko da Erraldoiak eta Buruhandiak erakusketa Euskal Museoan.\nDonostiak 20.000 bonu saldu ditu hiriko ekonomia berraktibatzeko kanpainan.


"Bielorrusia Europako Ipar Korea bihurtzen ari da: gardena, ezustekoa eta arriskutsua" - EBko kazetaria\n"Bielorrusia Europako Ipar Korea bihurtzen ari da: gardena, ezustekoa eta arriskutsua"\nSviatlana Tsikhanouskaya, orain erbestean bizi den Bielorrusiako buru hautatua Europako Parlamentuko Kanpo Arazoetarako Batzordeko kideekin iritzi trukera gonbidatu zuten asteartean (maiatzak 26).\nBilera Bielorrusian gertatutako azken ekitaldien ostean gertatu zen, besteak beste, Minsk Bielorrusian Ryanair hegaldiaren aurrekaririk gabeko behartutako lehorreratzea eta Raman Pratasevich kazetaria eta Sofia Sapega Bielorrusiako agintariek atxilotu zituzten.\nTsikhanouskayak honakoa esan zuen: "2020ko abuztuko hauteskunde trinkoetatik, erregimenak jokabide onargarriaren mugak erabat galdu ditu. Izan gaitezen franko, Bielorrusiako erregimenaren aurrean EBren aurreko itxaron estrategiak ez du funtzionatzen.\n"Lukashenko erregimenari presio pixkanaka altxatutako EBren ikuspegiak ez du bere portaera aldatzea lortu eta inpunitate sentimendu gero eta handiagoa eta errepresio nahasiak besterik ez ditu ekarri.\n«Europar Parlamentuari dei egiten diot nazioartearen erreakzioa Ryanair hegaldiaren istilura soilik ez dela ziurtatzeko. Erantzunak Bielorrusiako egoera bere osotasunean zuzendu behar du, edo etorkizunean horrelako egoerei aurre egingo diegu, Lukashenkok nire herrialdea Europako Ipar Korea bihurtzen ari da: gardena ez dena, ezustekoa eta arriskutsua ".\nTsikhanouskayak azken hiru garapen berriak nabarmendu ditu: Tutby komunikabideak ezabatzea; Vitold Ashurak aktibista politikoaren heriotza kartzelan; eta hurrengo boto nazionala 2023 amaiera arte atzeratzeko erabakia.\nGai erlazionatuak:BielorrusiakoezaugarriRaman PratasevichRyanairSviatlana Tsikhanouskaya\nG7k bielorrusiarrak kazetaria atxilotzeko aurrekaririk gabeko ekintzak gaitzesten ditu\nBielorrusiako buruzagiak esan du atxilotutako kazetariak "matxinada odoltsua" planifikatzen ari zela\nBielorrusiako oposizioko buruak nazioarteko auzitegiak Lukashenko zundatzea nahi du\nBielorrusiako Tsikhanouskayak EB, Erresuma Batua eta AEBei Lukashenko batera presionatzeko eskatu die\nEBk bielorrusiar garraiatzaileak debekatu ditu bere aire espaziotik eta aireportuetatik\nEBk Bielorrusiako konpainia zerrenda beltzean jarriko du zigor ekonomikoen aurretik, diplomatikoek diotenez\nBielorrusiako oposizioko burua Sviatlana Tsikhanouskaya (Irudian) asteazkenean (ekainak 9) eskatu zuen nazioarteko auzitegi bat eratzeko Alexander Lukashenko presidentearen "diktaduraren" "krimenak" deitu zituena ikertzeko, Reuters.\nLukashenkok estu eutsi dio Bielorrusiari 1994an boterera iritsi zenetik, eta aurkariek diotenez, boterea mantendu ahal izateko presidentetzarako hauteskundeen ondorioz iaz hasi ziren kaleko protesten aurka egin zuen.\nLukashenkok, hauteskunde iruzurra ukatu eta bere giza eskubideen aurrekariei egindako kritikak baztertzen dituena, asteartean zabaldu zuen errepresioa zigor gogorragoen inguruko legedia sinatuz, kartzela zigorrak barne, protestetan parte hartzen duten edo estatuko funtzionarioak iraintzen dituzten pertsonei. Irakurri gehiago\n"Lukashenkoren diktaduraren iraganeko eta 2020ko hauteskundeetan Lukashenkoren diktadurako krimenak ikertuko zituen nazioarteko auzitegia eratzea eskatzen dut", esan du gaur Lituanian bizi den Tsikhanouskaya Txekiako Senatuari.\nTsikhanouskayak, Milos Zeman Txekiako presidentearekin eta Andrej Babis lehen ministroarekin topo egin zuen Txekiar Errepublikara egindako bisitan, ez zuen bere proposamenaren beste xehetasunik eman.\nBielorrusiako egoerari irtenbide bakarra nazioarteko monitoreekin hauteskunde libreak egitea dela esan du.\nTsikhanouskaya Praga bisitatzen ari zen aste honetan Britainia Handian Zazpi ekonomia aurreratuen taldearen goi bilera egin zenean eta bertan Bielorrusia eztabaidatuko da.\nSobietar errepublika ohiak haserretu egin zuen Mendebaldeko herrialdeekin joan den hilean Ryanair hegaldia Minsk hiriburuan lehorreratzeko eta itsasontzian zegoen kazetari disidentea atxilotzeko.\nLukashenkok gertaeraren inguruko Mendebaldeko kritikak baztertu ditu, eta mendebaldeko herrialdeei leporatu dio bere aurkako "gerra hibridoa" egitea. Estatu Batuak eta Europar Batasuna hegazkinaren istiluagatik Bielorrusiari zigorrak gogortzeko prestatzen ari dira. Irakurri gehiago\nEstatu Batuek, Britainia Handiak eta Europar Batasunak batera jokatu beharko lukete presio handiagoa egiteko Alexander Lukashenko Bielorrusiako presidenteari eta bere gobernuari, Sviatlana Tsikhanouskaya oposizioko buruari (Irudian) Reuters agentziari ostiralean (ekainak 4) esan zion: idazten du Joanna Plucinska.\nTsikhanouskayak iruzkinak egin zituen datorren astean Britainia Handian G7 herrialde aberatsen goi bilera egin aurretik Varsovian (Polonia) egin zuen bisitan, eta bertan espero du bielorrusiar oposizioak planteatutako gaiak jorratuko direla. Bielorrusiak nazioarteko agenda bota du Ryanair hegaldia bere aire espaziora behartu eta joan den hilean oposizioko kazetari bat atxilotu zuenetik.\n"Presioa indartsuagoa da herrialde horiek elkarrekin jarduten dutenean eta [Erresuma Batua, AEB, Europar Batasuna eta Ukraina] deitzen ari gara. Elkarrekin jokatu behar dute, beraz, haien ahotsa ozenagoa izango da", esan du Tsikhanouskayak.\nFrantziak esan du gonbidatu nahi duela G7 gailurraren aurkako oposizio bielorrusiarra, Erresuma Batuko herrialde hartzailea ados badago. Britainia Handiak esan du ez dagoela delegazio gehiago gonbidatzeko asmorik, baina Bielorrusia eztabaidatuko litzateke.\nTsikhanouskayak esan du ez dutela gailurrera gonbidatu, baina espero du Bielorrusia bertan eztabaidatuko dutela.\nBritainia Handiak, Estatu Batuak eta Europar Batasunak debekuak eta aktiboen izozketak ezarri zizkieten Bielorrusiako funtzionario batzuei, iaz oposizioak iruzur egin zuen hauteskundeen ostean.\nRyanair-en gertakaria gertatu zenetik, Mendebaldeko herrialdeek beren konpainiek Bielorrusia gainetik hegan egitea gomendatu dute eta beste urrats batzuk emango dituztela esan dute, hala nola, bielorrusiar konpainiek debekatu eta haien zerrenda beltzetan izen gehiago gehitu.\nOposizioko zenbait zifrek Bielorrusiako ekonomia orokorrean eragina izango luketen neurri sendoagoak eskatu dituzte, hala nola Bielorrusiatik mineralak edo petrolioa inportatzeko murrizketak.\nGaur (ekainak 4) Kontseiluak erabaki du Bielorrusiarekin lotuta dauden neurri murriztaileak indartzea EBko aire espazioko gaineko hegaldien gaineko debekua eta mota guztietako konpainia bielorrusiarrek EBko aireportuetara sartzeko debekua ezarriz.\nEBko estatu kideek ukatu egingo diete Bielorrusiako aire konpainiei (eta bielorrusiar konpainia batekin kodekide partekatua duten merkaturatzaileei) beren lurraldeetan lehorreratzeko, aireratzeko edo gainetik kentzeko baimena.\nGaurko erabakiak 24eko maiatzaren 25 eta 2021eko Europako Kontseiluaren ondorioei jarraipena eman zien, EBko estatu eta gobernuburuek gogor gaitzetsi baitzuten 23eko maiatzaren 2021an hegazkinaren segurtasuna arriskuan jarri zuen Ryanair hegaldiaren Minsken legez kanpoko behartutako lehorreratzea.\nHitza betetzen dugu.\nGauerditik aurrera debekatuta dago Bielorrusiako aire konpainiek operatutako edozein hegazkin lehorreratzea, aireratzea edo hegazkina ateratzea # EB lurraldea.\nErabaki formala gaur onartu da behartutako lehorreratzeari erantzuteko #Ryanair hegaldia. pic.twitter.com/XfijtKjXqi\n- Charles Michel (@eucopresident) June 4, 2021\nMinskeko Ryanair hegaldiaren erorketa Lukashenkoren erregimenarekin eta Sofia Sapega bere neska-lagunarekin kritika egin duen Raman Pratasevich kazetaria atxilotzeko asmo espresuarekin egin zen.\nKontseilua pertsona eta entitateen zerrenda osagarriak ebaluatzen ari da dagokion zigorren esparruan oinarrituta eta zigor ekonomiko gehiago bideratuta.


Hasiera » Azken albisteak » Negozio Bidaiak » Berreskurapen motela COVID ondorengo korporazioko aire bidaietarako\nAirlines • Aireportuko • Nazioarteko Azken Albisteak • Azken Bidaia Albisteak • Negozio Bidaiak • Osasun albisteak • Berriak • berreraikitzen • Arduraduna • Turismo • Garraioa • Bidaia Wire Albisteak • Hainbat Albiste\nCOVID-19 agerraldiak mundu korporatiboa kostuak murrizteko estrategietan lan egitera behartzen duenean, bidaia-gastuak kudeaketa handiagoak izatea espero da, kostuak aurrezteko aukera berriak ezagutzeko.\nCOVID-19 agerraldia dela eta, enpresek gastuak murrizteko moduak bilatzen dituzte.\nPandemia aurreko korporazio bidaiariek hegazkin konpainien diru sarrera nagusien erdia inguru ordezkatzen zuten.\nNegozioetarako hegazkin konpainiek ehuneko 19 murriztuko dutela espero da.\nCOVID-19 agerraldia dela eta lortutako diru-sarrerekin, enpresek gastuak murrizteko moduak bilatzen dituzte. Horrek arreta erakarri du hegazkin korporatiboetan. Pandemia aurreko korporazio bidaiariek hegazkin konpainien sarrera nagusien erdia inguru ordezkatzen zuten, mundu osoko BPGaren% 1.7. Hala ere, etengabeko krisia dela eta, negozioetarako hegazkin konpainien bidaiak% 19 murriztuko direla espero da.\nMundu mailan bidaia murrizketak ezarri zirenean, negozioek bilera zuzenak birtualekin ordezkatu zituzten pandemiaren hedapena edukitzeko. Negozio asko bilera birtualetara egokitu dira eta konturatu dira bilera guztiek ez dutela aurrez aurre egon behar. Enpresek ere kostu aurrezpen handiak konturatu dira hegazkinean egindako bidaietan.\nEtorkizunean, hegazkin konpainien bidaiak bidaiatzeko modu gogoetatsu eta pentsatuagoa izango da, langileek bizitza-oreka hobea izan dezaten eta enpresariek inbertsioaren etekin hobea izan dezaten.\nEnpresak bilera birtualak antolatzen ari dira eta eredu hau hobetsi da horietako askorentzat. Konturatu dira aurrez aurreko bilerak ez direla beti beharrezkoak. Konfigurazio presentzialak eta birtualak konbinatzen dituen pandemia osteko lan eredu hibridoak negozioak arrakastatsuak izan daitezke konpainiaren bidaia kostuak mugatuz. Langileek behar-beharrezkoa denean bakarrik bidaiatu beharko lukete. Hona hemen konpainiek enpresa-bidaiak murrizteko eta diru-sarrerak indartzeko hartzen ari diren neurrietako batzuk:\nKostuen kudeaketa: Ia industria guztiek zailtasunak dituzte maila desberdinetako pandemia dela eta. Horretan, enpresak modu aktiboan ari dira diru sarrerak sortzeko neurriak aztertzen ahal den guztietan. Negozio bidaiak mugatzea zerrendaren goialdean dago eta bertan ezinbestekoak ez diren bidaia guztiak bertan behera uzten dituzte.


ITSASPEN 2022 - EAEko itsasertzeko eremuak garatzeko eta bultzatzeko laguntzak - Landaren eta Itsasertzaren garapena - Euskadi.eus\nITSASPEN 2022 - EAEko itsasertzeko eremuak garatzeko eta bultzatzeko laguntzak\n2022ko ekitaldirako iragarri diren laguntzei erantzuteko gehieneko diru-zuzkidura globala 500.000 eurokoa da.\n- Itsasertzeko ekonomiarako eta herritarrentzako oinarrizko zerbitzuak ezartzeko laguntzak - 382.500 euro, 153.000 euro 2022. urteko ordainketa-kredituari eta 229.500 euro 2023. urteko konpromiso-kredituari.\n- Itsasertzeko ondarea kontserbatzeko eta hobetzeko laguntzak - 117.500 euro dagozkio: 47.000 euro 2022. urteko ordainketa-kredituarenak dira, eta, 70.500 euro, 2023. urteko konpromiso-kredituarenak.\nBi kapitulu horietako batean soberakinik badago, besteari esleituko zaio.\nDeialdiaren araudia AGINDUA, 2022ko martxoaren 16koa, Ekonomiaren Garapen, Jasangarritasun eta Ingurumeneko sailburuarena, zeinaren bidez 2022ko deialdia egiten baita Euskal Autonomia Erkidegoko itsasertzeko eremuak garatzeko eta bultzatzeko laguntzak emateko (Itsaspen Programa), otsailaren 21eko 22/2012 Dekretuaren II. eta III. kapituluen babesean.


ZURE AURREAN II by Aniceto Ajuriagogeaskoa - issuu\nZURE AURREAN II\nAita-Amaren, Semearen eta Espiritu Santuaren izenean. Amen. Gure Aita Gure Aita-Ama, zeruetan zarana, santu izan bedi zure izena; etor bedi zure Erreinua; egin bedi zure nahia, zeruan bezala lurrean bere; emoiguzu gaur egun hontako ogia, eta emon eiezu batez be gozez bizi diranei; parkatu gure zorrak, eta lagundu guri be gure zordunei parkatzen; ez eiguzu itxi tentazinoan jausten; baina atara gagizuz gatxetik. Amen. Agur Maria Agur Maria, graziaz betea, Jainkoa da zugaz; bedeinkatua zara zu andra guztien artean, eta bedeinkatua da zure sabeleko frutua, JESUS. Santa Maria Santa Maria, Jainkoaren ama, erregutu eiguzu gu pekatarion alde, orain eta beti, gure heriotzako orduan. Amen Aintza Aintza Aita-Amari, Semeari eta Espiritu Santuari, lehen lez orain eta beti, amaibako egunetan. Amen\nAstehelena Goizez Gorazarrea: goizeko otoitza Ene Jainko, gaurko zereginetan sartu aurretik, Zureganantz doa nire pentsamentua. Eskerrik asko emon deustazun atsedenaldiagaitik, barriztu deustazuzan indarrakaitik; honeek nire neba-arreba guztien zerbitzura jarri gura neukez. Zugandik oso hurbil aurkitzen naz, eta Zugan aurkitzen dodaz maite dodazan danak, nire lana eskeiniko deutsedan danak, lankide izango dodazan guztiak,\naurre egin beharko deutsedanak, behar bada, sufriaraziko deustenak. Gorde eizuz gaitz guztietatik. Zuregana natorkizu konfiantza osoz, egun honen hasieran; seguruenik hain ezustekoz betea niretzat. Balia zaitez nitaz, ene Jainko, zure Erreinua gizaki guztiengana zabaldu daiten, niri egotea suertatu dakidaken egoera eta ingurune guztietan. Eta egin daitela beti zure nahia.\n22 A. salmoa Etorkizunak kezkatzen nauenean, fedetik bizi izan dodana dakart gogora; esku seguru eta babesle batek lagundu eta gidatu nauelako esperientzia aurkitu gura dot. Eta harremanik pertsonalenean "Jauna dodala Artzain" aitortu, eta bideari berrekitean Berak beti "nire artzain" izanez jarraitzea itxaroten dodala esango deutsat; eta ez jat ezer faltako.\nJauna dot artzain; ez naz ezeren beharrean. Larre gurietan etzanarazten nau, ur bareetara eroaten, eta indarrak barriztatzen; bide egokitik naroa, leiala dalako. Ibar baltz-ilunetan banabil ere, ez dot inolako gaitzen bildurrik, Zu nigaz zagoz-eta: zure artzain-makilak lasaitzen nau. Bai, zorionak eta leialtasunak inguratuko nabe bizitzako egun guztietan; Jainkoaren etxean biziko naz amaibako egunetan. Irakurgai laburra (Ez 34,31) Zuek nire artalde, nire zainpeko ardi zarie, eta Ni zuen Jainko.\nEskariak Jesusek bere burua entregatu eban, nik beste horrenbeste egiten ikasi dagidan. Horregaitik hauxe eskatzen deutsat, esanez:\nLagundu eidazu, entregatu naiten. - Jesus Jauna, emoidazu zure Espirituaren indarra, besteentzat bizi naiten. - Zure maitasuna ezagutzeko aukera izan daitela nire bizitza. - Frantziskok bere bizitzan maitasuna aurkitu eban antzera, nik ere aurkitu dagidala. - Emon zoriontasuna beren bizia bakearen alde entregatu daben guztiei. Amaierako otoitza Ebanjelioari jarraitzen deutsenen bizitzak argitzen dozuzan Jainkoa, zure Hitzak argitu daiala nire bizitza. Jesukristo gure Jaunaren bitartez. Amen.\nGauez Gorespena: gaua da Zuk urrunera eroan nauzu, ene Jainko; Zu ondoan izanik uste onez jarraitu zaitut; baina, horra orain, basamortuaren erdian, gauaren bihotzean, Zu bat-batean guztiz desagertu zara! Deika naukazu eta ez deustazu erantzuten, bila nabilkizu eta ez zaitut aurkitzen.\nNik dana itxi dot eta orain bakarrik aurkitzen naz. Zure ausentzia da nire mina. Gaua da, ene jainko. Hemen al zara nire gau honetan? Non zagoz? Maite al nauzu oraindik? Ala aspertu zara nigaz? Erantzun eidazu. Erantzun gau honetan!\nI6. salmoa Konfiantza oinarrizko sentimentua da larrialdiko uneetan: gertatzen dana gertatzen dala, uste on osoa Jainkoaren leialtasunean; baldintzarik bako konfiantza Beragan. Ziur dakit, Jainkoaren borondatea bakarrik bilatzen badot, esku onetan nagoala; Espirituaren barruko argiak gidatuko nauala.\nGorde naizu, Jainko maitea, Zugan babesten naz-eta. Hau dinot: "Oi Jainko, Zu zaitut nire Nagusi, Zugan baino ez daukat zorionik". Zu zaitut, ene Jainko, nire on guztia, nire kopa, bedeinkapenez betea; zure esku dago nire zoria! Zoragarria da suertatu jatan alorra, ezin ederragoa nire ondarea! Bedeinkatu gura dot Jainkoa, Berak emoten deust-eta aholkua, gauez be nire barrua Berak hezitzen.\nBegi aurrean daukat Jainkoa beti; Bera ondoan dodala, ez naiteke koloka. Horregaitik daukat alai bihotza, pozez jauzika erraiak, atsedenean lasai gorputza. Ez nauzu Herio-leizera botako, zure fededuna ez dozu hilobian galtzen itxiko. Bizirako bidea erakutsiko deustazu: poztasun betea dot zure aurrean, betiko zoriona zure ondoan.\nIrakurgai laburra (Ez 34,15-16) Nik Neuk larratuko dot artaldea, eta Neuk emongo deutsat atsedena. Honela dinot Nik, Jainko Ahaltsuak. Ardi galduaren bila joango naz, desbideraturik dabilena artalderatuko; hanka lotuko deutsat apurtuta daukanari; gaixoa indartu egingo dot. Zuzen zainduko dodaz neure ardiak.\nEskariak Uste osoa Beragan ipinirik eskatuko deutsat Jesuseri, esanez:\nEntzun, ene Jainko Jauna. - Jesus, Zu zara nire argia; argitu eizuz Zu ezagutu eta maitatu guran dabiltzan taldeak. - Lagundu, Jauna, bikoteak: beren arteko maitasunak ekar deigula gogora zure amodioa. - Frantziskoren bizi estiloa eredugarri izan daitela zure bila dabiltzanentzat. Amaierako otoitza Espiritu Santu Jainkoa! Erakutsi eidazuz barruko isiltasunaren sekretuak: jakin dagidala isiltzen; baita txarto tratatua izan nazelako, neure burua defendatzeko gogoz nagoenean be. Amen.\nMartitzena Goizez Gorazarrea: egunaren atarian Hasi dira erlojuak martxan eta mundua begiratzen dogu. Emon deutsagu hasiera egun barriari. Hasi dira qalderak, intentsitatea, bizitza; ordutegiak alkarregaz gurutzatuko dira. Hau arineketa, hau iskanbila! Baina Zu, ene Jainko, baretasun amaigabea zara.\nDenbora osoa Zugan dago, lora sorta batean lez. Errezuan dihardugu, Zu goresten; argi ixten deuskuzu Zu bazarala; izan be, bart airean mugitu egiten ziren zure arrastoak. Eta orain argi guztia gure ondoan pausatu da. Amen.\n120. salmoa Gutako bakoitzak badauka bildurraren esperientzia, kezkak, segurtasunik ezaren sentimentuak... Baina seguru dago zure bizitza osoa, zure jardun osoa, zure egitea. Jainkoak emon deutsuzan neba-arrebei dagokienez, pentsatu eizu salmoko zaintzaile horrek lez jokatu behar dozula; erne bizi eta hurbileko izan behar dozu besteen ibilia seguruago egiteko.\nBegiak mendietara dodaz jasotzen; nondik etorriko ete jat laguntza? Jainkoagandik datorkit laguntza, zeru-Iurrak egin ebazanaren-gandik. Jainkoak ez zaitu jausten itxiko, zure zaintzailea ez dago lo. Ez, ez dau sekula lorik egiten Israelen zaintzaileak. Jainkoa dozu zaintzaile, Bera dozu gerizpe; alboan dozu beti. Ez deutsu kalterik egingo eguzkiak egunez, ez eta ilargiak ere gauez. Jainkoak zainduko zaitu gaitz guztietatik, Berak zainduko dau zure bizia. Berak zainduko ditu zure ibilera guztiak orain eta beti. Irakurgai laburra (Ga 6,9-10) Ez gaitezan, beraz, aspertu on egiten, etsitzen ez badogu, jasoko dogu-ta uzta bere sasoian. Hau da, aukera dogunean, egin deiegun guztiei on, batez be fedean testigu doguzanei. Eskariak Gaur, barriro, Jesusek bere biztueraren argitasunaz pozten nau. Horregaitik eskatuko deutsat, esanez: Emoidazu argia biderako.\n- Jesus, emon deustazun egun hau eskaini gura deutsut, eta indarra eskatu, eskuzabala izateko. - Eskuartean daukadana eskeintzen deutsut, egun honetako gauzarik ederren eta garrantzitsuen lez. - Frantzisko bere garaiko behartsuen-ganako maitasun zehatzean helduz joan zan lez, eizu hazi naitela sufritzen dabenen-ganako egiazko maitasunean. Amaierako otoitza Zu zara nire saria, Jainko maitea, baina gatx egiten jat Zu zarana zaralako bilatzea. Emoidazu zeure maitasun hori. Bere bizia doan eman eban Jesusen bitartez eskatzen deutsut. Amen.\nGauez Goratzarrea: geratu zaitez Geratu zaitez gugaz, Jainko maitea, bakardadeak bildurtu egiten gaitu-eta; gainera, bidea galduko dogu Zu gure ondoan ez bazara. Ezagutu dogu badoan eguna: igaro da goiza, igaro da arratsaldea eta ganean dogu iluna. Bakarrik ixten gaitu isiltasunak eta geure esku langileei begira gagoz.\nEskerrik asko Zuri, egin dabenagaitik. Gure atea joko dauan egunsentiaren zain geratzen gara, eta barriro itzuliko gara zure talentuak negoziatzera. Amaitutako bidea ez da azken helmuga; ez da gaueko etenaldia besterik, gure Aita-Ama zaran-ganako ibilaldian.\n31. salmoa Uste on baketsuzko otoitz honek badirudi Jainkoa Bera konprometidu gura dauala, erreguka hurreratzen jakon inor engainatua izan ez daiten.\nEne Jainko, Zugan dot babesa: ez dakidala inoiz neure ustea ezerezean geratu! Zuzena zara eta atara naizu onik. Entzun, arren, niri! Libratu naizu hainbat arinen. Izan zaitez nire harkaitz babesle, gaztelu salbatzaile. Zure eskuetan jartzen dot bizia: askatu naizu, Jainko leial eta errukitsua! Bedeinkatua Jainko maitalea, mirariak egin deustaz-eta haren maitasunak, estualdian nengoela.\nIkararen ikaraz hau pentsatu neban: "Bere begibistatik bota egin nau Jainkoak" Baina entzun zendun Zuk nire erregua, laguntza eske deiadar egin neutsunean. Maitatu eizue Jainkoa, Haren fededun guztiok! Leial jakozanak Berak babesten ditu. Eutsi sendo, izan bihotz, Beragan itxaron dozuenok!\nIrakurgai laburra (Kol 3,16) Bizi bedi oparo zuengan Kristoren mezua. Irakatsi eta zuzendu alkar jakituria osoz. Kantatu Jainkoari, esker onez eta bihotzez, salmoak, gorespenak eta kantu inspiratuak.\nEskariak Indarra emon deidan erregutzen deutsat Jesus Jainkoari, esanez:\nEntzun eidazu, Jauna. - Zure argiz bizitzera dei egin deustazun Jesus, lagundu eidazu besteentzat argi izaten . - Bost ogiz jente askori jaten emon zeuntsan Horrek, eizu izan naitela eskuzabal partekatzeko. - Agertu eiezu zure maitasuna bakardadean, hil zorian aurkitzen diranei. - Frantziskok, bere ondasunetatik askatu zanean, Aita-Ama bat eukala ulertu eban; eizu, Jesus, aska naitela lotzen naben gauzetatik, nire bizia zure eskuetan dagoala sentidu dagidan. Amaierako otoitza Gure Aita-Ama Jainkoa, gauza guztiak maitasun handiz egin zenduzan Horrek, eizu ulertu dagidala Zu bakarrik zarala nire bihotzeko maitasuna merezi dauana. Jesukristo gure Jaunaren bitartez. Amen.\nGoratzarrea: laneko otoitza Ene jainko, nire gaurko lana eskaintzen deutsut; nire ahaleginak besteen zoriontasunerako balio daiala, eta neure bakea aurkitzen lagundu deidala. Nire lana izan daitela alaitasun-, nahikotasun-, alkartze- eta batasun-iturri. Nire lana baliagarri izan daitela lehiatzen gareneko mundu honen eraikuntzan; nire ahalegina emankorra izan daitela, nire egintza opari lez izan daiten danentzat.\nJainko maitea, hartuizu ontasunez gaur eskaintzera natortzun lana. Lagundu eidazu entregaz, egiaz eta maitasunez betetzen. Nire lana, bila nabilen munduaren zati txiki bat izan daitela; nire bizitza poztasun izan daitela danentzat.\n3.salmoa Etorkizunak kezkatzen nauenean, dagoeneko fedetik bizi izan dodana dakart gogora; eta esku seguru babesle batek lagundu eta gidatu naueneko esperientzia berriztu gura dot. Eta "Jauna dodala Artzainâ€? aitortu ondoren, maitasunaren Jainkoari esango deutsat, bideari berrekitean Bera beti "nire artzain" izatea espero dudala; eta ez jat ezer faltako.\nJauna dot artzain; ez jat ezer falta. Larre gurietan etzanarazten nau; ur bareetara eroan eta indarrak barrizten deustaz; bide egokitik naroa, leiala dalako. Ibar baltz-ilunetan banabil ere, ez daukat ezelako gaitzen bildurrik,\nZu nigaz zagoz eta: zure artzain-makilak lasaitzen nau, Bai, zorionak eta leialtasunak inguratuko nabe bizitzako egun danetan; Jainkoaren etxean biziko naz amaibako egunetan.\nIrakurgai laburra (2Ts 3,10b-13) Lanik egin gura ez dauanak ez daiala jan, jakin dogu-eta zuetako batzuk alperkerian bizi dirala, arduratsu ezer egin barik. Holakoei Jesukristo gure Jaunaren izenean hau agintzen eta erregutzen deutsegu: bakean Ian egin eta beren ogia irabazi daiela. Zuek, ordea, senideok, ez aspertu on egiten.\nEskariak Zuk, Jesus, gure bizitzako egun guztietan gugaz geldituko zinela agindu zenduan. Bihotz-bihotzez eskatzen deutsut, esanez:\nEz naizu itxi bakarrik. - Geratu zaitez nigaz eta aurkituko dodazan lagunekaz, eta argitu naiala zure presentziaren argiak. - Gaur esan eta egin daikedana, eta izan naitekena, argi txiki bat izan daitela besteentzat. - Frantzisko begiratzean, harengan Jainkoaren egintza bikaina ikus dagidala. - Besteen ongizatearen alde lanean dihardue-nengaitik, egiteko horretan gogotsu jarraitu daien. Amaierako otoitza Jainko maitea: Zu zara gure indarra eta aringarria; Zu zara gure fedea, karitatea eta poztasuna. Jesukristo gure Jaunaren bitartez. Amen.\nGauez Goratzarrea: arratsaldeko ordua Arratsaldeko ordua da, beharrari ixteko sasoia. Mahastien ugazaba, ordaindu zure mahastizainen lana. Eguna argitzean, kontratatu ginduzuzan. Egunsentitik iluntzera landu dogu zure mahastia. Orain, ordaintzean, doan emoten deuskuzu, eta doako soldatan ez da Ian astunik. Goiztiarrak eta azken ordukoak berdindu egin dozuz. Zureak dira orduak eta zurea mahastia. Erein dogunari emoiozu haztea. Mahatsondoa zaran horrek zaindu aihenak. 32. salmoa Gatx egiten jaku geure burua geure hutsegiteakaz erlazionatzea. Uko egiten deutsagu hutsegiteak onartzeari edota kikilduta ixten gaitu errudun sentitzeak. Baina parkatua izan nazen pekatari esperientzia pozgarria bizitzen ez dodan bitartean, nekez iritsiko naz neure burua eta Jainkoa benetan ezagutzera. Poztasuna prozesu horren amaiera da.\nZoriontsua Jainkoak hobena kendu eta pekatua parkatu deutsana! Zoriontsua Jainkoak errurik leporatzen ez deutsana eta bere barruan txarkeriarik ez dauana! Aitortu neutsun pekatua, ez neutsun gorde errua, Jainko errukitsua; eta parkatu egin zeunstazan nire erru eta pekatuak. Zu zara nire babesa; arriskutik gordetzen nauzu, askapen kantuz inguratzen. Poztu eta alaitu Jainkoagaz batera, zintzoak! Egin poz-oihu, bihotz zuzeneko guztiok! Irakurgai laburra (Ba 4,21-22) Izan bihotz, ene seme-alabok! Egin oihu Jainkoari! Hark askatuko zaituee zapaltzen zaitueen etsaien menpetik. Badaukat nik Betikoak salbatuko zaituen itxaropena. Pozez bete nau barriro Santuak, Betikoak, zuen salbatzaileak, laster izango dau-eta zuentzat errukia.\nEskariak Jainkoa goretsi gura dot, esanez:\nEmoidazuz grazia eta bakea, Jesus Jauna. - Lagun eidazu ulertzen, nire bizia goizean loratu eta arratsaldean zimeltzen dan belarra lakoa dala. - Janaritu eizu zure alkartea Hitzaren eta Eukaristiaren ogiaz eta emoiozu Espirituaren ura. - Frantziskok lagundu naiala Jainkoa aurkitzen, gauza txikietan eta pertsona apalengan. Amaierako otoitza Jainko goren eta aintzaz bete Hori! Zatoz nire bihotzeko iluntasunak argitzera: emoidazu fede zuzena, itxaropen sendoa eta goimaitasun guztiz bikaina; emoidazu Jainko-gauzen zentzua eta Zu zeu ezagutzea, zuzen bideratuko nauan zure borondate santua bete dagidan. Amen.\nGoratzarrea: isiltasunetik Jainko maitea, zabaltzera doan egun honen isiltasunetik, bakea, zuhurtasuna eta indarra eskatzera natorkizu. Maitasunez betetako begiz begiratu gura dot mundua; eroapen oneko, adikor, adeitsu eta zuhur izan gura dot. Itsutasunaren gainetik ikusi gura dot: zure seme-alabak Zeuk ikusten dozuzan lez ikusi, eta ona baino ez ikusi euretako bakoitzagan.\nItxi nire begiak kalumnia danei, ene Jainko, gorde nire mihina gaiztakeria danetatik, karitatezko pentsamentuek bakarrik izan daiela lekua nire espirituan; borondate onekoa eta alaia izan naitela; nigana urreratzen diran guztiek zure presentia sentidu daiela. Jantzi naizu Zutaz, Jainko maitea, egun osoan zure espilu izan naitela.\n14. salmoa Galdetu eiozu zeure buruari ea zuregan, Jainkoagaz topo egiteko eta Harekiko harreman pertsonala sendotzeko desiorik dagoen. Orduan ikusiko dozu zure bizitza osoa konprometidua gelditzen dala.\nEne Jainko, nor egon daiteke zure etxean? Nor bizi zure mendi santuan? Jokaera prestua daukana, justiziaren arabera diharduana, bihotz barrutik egia dinoana; mihin luzea ez dana, lagunurkoari kalterik egiten ez deutsana, auzokoa iraintzen ez dauana; mesprezagarria bere aurretik bota\neta Jainkozaleak famatzen dituana; bere kaltetan izanda ere, emondako berbari eusten deutsana; mailegu-dirua lukurreriaz emoten ez dauana, eta errubakoaren kaltetan eskupekorik hartzen ez dauana. Holan jokatzen dauana ez da inoiz kolokatuko.\nlrakurgai laburra (Ef 4,29-32) Ez bedi atara zuen ahotik hitz gogorrik; zeozer esan behar badozue, zuen berbak onak eta egokiak izan daitezala, entzuten dabezanen onerako diranak. Ez nahigabetu Jainkoaren Espiritu Santua, Honegaz markatu zaitue-ta Jainkoak, askapen-egunean zuek bereizteko. Ez bedi izan zuen artean gogorkeriarik, ez hasarrerik, ez gorrotorik, ez zaratarik, ez irainik, ezta ezelako gaiztakeriarik ere. Izan zaiteze alkarrentzat on eta bihozbera; alkarri parkatuz, Jainkoak Kristoren bitartez parkatu deutsuen lez.\nEskariak Gure Aita-Ama Jainkoari eskerrak emonez ekin gura deutsat gaurko egun honeri, esanez:\nEmoidazu benetako seme espiritua. - Zure amodioak seme edo alaba modura sentitzera eroan naiala eta pozez bete daiala nire bihotza. - Zure maitasunak egun honetako zailtasunak gainditzen eta aurrera egiten lagundu deidala. - Frantziskoren antzera, Jainkoaren eskuetan egotearen poztasuna sentidu dagidala. - Mundu gizatiar eta zuzenago baten eraikuntzan lankide zintzoa izan naitela. Amaierako otoitza Ene Jainko, egiten dodan dana zure kreazioko lana osotzeko eta hobetzeko izan daitela. Besteentzat lagungarri izan naitela, emon deustazuzan talentuak ondo erabiliz. Jesukristo gure Jaunaren bitartez. Amen.\nGauez Gorespena: bakarrik egon gura dot Zugaz Gelditu egin gura dodaz nire pausuak Hustu egin gura dot etxea eta baretu nire bizitzako erritmo bizkorregia, eta itsatsi jatan guztiaz biluztu, emon deustazun guztia kontenplatzeko, nire bihotza Zuri eskeintzeko, bare-bare. oso-osorik. Isildu egin gura dot une batez, eta isildu baita be Bakarrik egon gura dot Zugaz nire ideia eta sentimenduen zurrunbiloa, eta zure Espirituz eta onguraz bete, zure aurrean egoteko nire sentipen guztiakaz, gero munduan zehar joateko zure mezulari, adi-adi. poz-pozik. Hautsi egin gura dodaz nire inguruan Zure arnasa sentidu gura dot, altxatu diren harresi guztiak, bakea, bizia eta zentzua ematen deustala, Zuri sartzen ixteko edozein ordutan, une hau Zugaz bizitzeko, lasai-Iasai. baikortasunez. 86 B. salmoa Nire bizitzako historia begiratzen badot, egoera ugari aurkituko dodaz, Jainkoak niregan egin dituan mirariakaitik eskerrak emotera naroenak. Esker onaren ondoan, itxaropenezko erregua be egiten jako salmo honetan hutsik egiten ez dauan Jainkoari.\nHandia zara, mirarigilea, Zu bakarrik Jainkoa! Erakutsi eidazu zeure bidea, Zugaz leial joka daidan. Ene Jainko, bihotz-bihotzez goretsiko zaitut, beti-beti ospatuko. Bai handia niretzat dozun maitasuna: Herio-leize sakonetik libratu nauzu! Jainko bihozbera eta errukiorra, hasarregaitza, onguraz eta leialtasunez betea: itzul zaitez nigana, izan nire erruki; emon eiozu indarra zure zerbitzari honi. Irakurgai laburra (Erm 8,35.37) Nork aldenduko gaitu Kristok deuskun maitasunetik? Atsekabeak, larrialdiak, erasoaldiak, goseak, jantzirik ezak, arriskuak, ezpatak? Guztiotan errez ataraten gara garaile, maite gaituenari esker.\nEskariak Egun hau amaitzean, eskari honeek zuzentzen deutsadaz Jainko Gorenari, esanez:\nEntzuidazu, ene Jainko. - Aita-Ama Jainko errukitsua: babestu eizuz gure alkarteen arduradun diranak. - Nire bizitza beti on egitera emona egon daitela. - Frantziskok Jainkoaren seme izatearen gozotasuna bizi izan eban; esperimentatu dagidala neuk be gozotasun hori. - Alkarrizketa zabal eta zintzoaren bidez, gizarte baketsuago baten eraikuntzan lankide zintzo izan naitela. Amaierako otoitza Bihotzez erregutzen deutsut, Jesukristo Jauna: zure amodioaren indar sutsu eta gozoak aparta dagiala nire arima gauza lurtar guztietatik; ni zure amodioaren amodioz hil naiten, Zu nire amodioaren amodioz hil zinan lez. Amen.\nBarikua Goizez Goratzarrea: Jainkoari gorespena Zu bakarrik zara Jainkoa, Zu bakarrik Santua, harrigarriak egin dozuzan Hori! Zu zara indartsua, Zu zara handia, Zu zara goi-goikoa, Zu zara errege guzti-ahalduna.\nZu zara, Aita-Ama santu hori, zeru-lurretako Erregea. Zu zara hirukoitza eta bakarra. Zu zara ona, on guztia, onik gorena, Jainko bizi eta egiazkoa.\n130. salmoa Sakontasunari bildurrra deutsat: norberaren barrukoanagaz aurkitzea langoa da, eta hor ikusten dodana ez dot gogoko. Urten zaitez hortik eta izan konfiantza. Jainkoaren errukiagaz aurkituko zara; Hark doan emango deutsu bere maitasuna eta pekatuen parkamena.\nBarru-barrutik egiten deutsut dei, ene Jainko. Entzuizu nire deiadarra! Egon beitez adi zure belarriak nire erregu-oihura. Erruak kontuan badozuz, Jainko maitea, nork iraun bizirik? Baina Zuri parkamena dagokizu, eta parkatuz, Zuganako begirunea biztuten deuskuzu. Zure zain nago, zain bihotz-bihotzez; zure erantzuna itxaroten dot, Jainko errukitsua. Irakurgai laburra (Adm 5) Pentsatu eizu, gizaki horrek, zelako maitasuna agertu deutsun Jainkoak: zeren gorputzaren aldetik bere Seme kutunaren irudira egin eta moldatu zaitu; eta espirituaren aldetik bere antzera. Halan be, zerupean diren izaki guztiek, beren naturaren arabera, zuk baino hobeto zerbitzen eta obeditzen dabe beren Kreatzailea. Eta deabruek eurek be ez eben Ha gurutzean josi, baizik zu izan zinan eurekin batera gurutzean josi zenduana; eta orain be horretan jarraitzen dozu zeure gaiztakeria eta pekatuetan atsegin hartuz. Zer dala-ta, bada, harropuzkeria hori?\nEskariak Gaurkoaren antzeko ostiral egun batez entregatu eban Jesusek Gurutzean bere bizia, noraino maite gaituan adieraziz. Erantzun deiogun, esanez:\nZure maitasunak anima gaizala. - Gurutzeraino entregatutako zure bizia da nire argia. Emoidazu grazia bide horretatik aparta ez naiten. - Zure odolaz nirekin adiskidetasun zintzoa seilatu dozu. Leial izan nakizula. - Frantziskok emozioz egiten eban negar Jesusen maitasunagaitik, eta tristuraz Jainkoa maitatua ez zanean. Frantziskoren laguntzaz, osoagoa izan daitela nire Jainkoaganako entrega, inguruko behartsuenen-ganako entregaren bidez. Amaierako otoitza Gure Aita-Ama Jainkoa, kreazioan eta pertsona guztion bihotzetan egin dozuzan gauza eder danakaitik eskerrak emon eta goratu egiten zaitut. Amen.\nGauez Goratzarrea: aho eskalea Gau honetan, Kalbariko Kristo, nire gorputz gaixoarentzat erregutzera natorkizu; baina, Zu ikustean, nire begiak joan-etorrika dabiltza zure gorputzaren eta nirearen artean lotsaz. Zelan kexatu nire oin nekatuez, zureak hautsita ikusten dodazanean? Zelan erakutsi Zuri nire esku hutsak, zureak zauriz josiak dagozanean? Zelan azaldu Zuri nire bakardadea,\ngurutzean josia eta bakarrik zagozanean? Zelan azaldu ez nauala inork maite, Zuk bihotza apurtuta daukazunean? Orain jada ez naz ezertaz gogoratzen, urrundu dira nigandik nire min guztiak. Nekarren erreguaren samina ito egin jat aho eskalean. Hemen, zure ondoan, egotea bakarrik eskatzen deutsut, Jesus, Kalbarioko Jainko hori.\n43. salmoa Salmo honetan gorespenera dei egiten jat, Jainkoak aldi eta leku guztietan bedeinkatua izatea merezi dauala kontuan hartuz. Tabor mendian lez, doakotasuna, poztasuna eta askatasuna bizitzera inbitatzen nau salmoak. Baina, aldi berean, begiak lurrerantz itzultzera behartzen nau, pobreziak eta bizitzako porrotak elbarritutako jenteaganantz. Ezinezko jat Jainkoagana iristea egoera larrian dagozanak "begiratu", "altxatu" eta ''jasotzen" ikasten ez badot.\nAleluia! Gora gure Jainkoa! Goretsi daigun, goretsi Jainkoaren izena, bere zerbitzariok! Bedeinkatua bedi gure Jainkoa orain eta beti! Goretsia bedi eguzkiaren sorlekutik sarlekura, Nor da gure Jainkoa lakorik? Gorenean dau jarria tronua, baina makurtu egiten da, zerutik lurrera begiratzeko.\nGaixoa hautsetatik altxatzen dau, behartsua zaborretatik atara, eta handikien artean jartzen dau, bere herriko nagusien artean. Emakume agorra goratzen dau etxean, haurrak emon eta ama zoriontsu egiten. Aleluia! Gora Jainkoa!\nIrakurgai laburra (Adm. 13, 1-2) Zorionekoak bakegileak, hareek hartuko ditu-eta Jainkoak semealabatzat (Mt 5,9). Ezin ezagutu daike Jainkoaren zerbitzariak zenbaterainokoa dan bere pazientzia eta umiltasuna, dana ondo doakionean. Baina pozaren ordez atsekabea emoten deutsoenean, orduantxe konturatzen da bere pazientzia eta humiltasuna norainokoak diran. Eskariak Jesus Jainkoari eskatzen deutsat, esanez:\nJauna, erruki zaitez. - Jesus, txarto sentitzen diranen kontsolatzailea; beren ondoan sentidu zaiezala. - Danei parkatzen zeuntsen Horrek, parkatu eidazuz nire hutsegite ugariak. - Esplotazioa sufritzen daben langileakaitik erregutzen deutsut. - Frantziskok indarrez sentidu eban maitasuna bere ahulezian; maitasun berbera sentidu dagidala nik be neure makalaldian. Amaierako otoitza Adoratzen zaitugu, Jesukristo Jauna, hemen eta mundu osoan diran eliza guztietan; eta bedeinkatzen zaitugu, zeure gurutze santuaren bidez, mundua berrerosi zendualako.\nZapatua Goizez Goratzarrea: Amabirjinari agurra Agur, Jesusen ama, Erregi単a santua, Maria, Jainkoaren ama, beti Birjina zarana, Aita-Ama guztiz Santuak zerutik aukeratua, bere Seme guztiz Santuaren eta Ezpiritu Paraklitoaren bitartez sagaratu zinduzana. Zuregan egon zan eta dago grazia, betetasun guztia eta on dana.\nAgur, Jaikoaren Jauregia! Agur, Jainkoaren Etxola! Agur, Jainkoaren Etxea! Agur, Jainkoaren Jantzia! Agur, Jainkoaren Mirabea! Agur, Jainkoaren Ama!\n42. salmoa Desioa emozio handiz bizitzen dan sentimentua da. Irrika, grina edo egarri modura bizitzen da. Espirituan eta gorputzean bizitzen da eta kexak eta galderak eragiten ditu. Eskertu eiozuz Jainkoari sentimentu horreek, Berak emon deutsuz-eta. Izan uste ona eta itxaropena Beragan, ez zaitu inoiz engainatuko-eta.\nBasahuntza irrikaz errekara lez, halantxe noa Zugana, ene Jainko. Jainkoaren egarri naz, Jainko biziaren egarri: noiz iritsiko naz Beraren aurpegia ikustera? Bihotza urtzen jat barruan, gogora ekarriz zelan joaten nintzan tenplura, Jainkoaren etxera; poz-oihuz, gora-goraka eta jai-giroan jentearen artean. Zergaitik zagoz, ene barrena, hain triste? Zergaitik hain urduri? Itxaron Jainkoagan! Goretsiko dot, bai, barriro be Haren presentzia salbatzailea. Irakurgai laburra (Is 55,8-9) Egiaz, nire egitasmoak ez dira zuenak lakoak, ezta nire jokabidea be zuenaren modukoa. Zerua lurraren gainetik garai dagoan lez, halaxe nire jokabidea zuenaren gainetik eta nire egitasmoak zuenen gainetik.\nEskariak Maria, Ebanjelioko emakume fededuna, ekarri gura dot gogora. Eskerrak emongo deutsadaz Jainkoari opari honegaitik, esanez:\nMaria, emakume fededun hori, lagundu eidazu. - Maria, Jesus lez berbiztu zinduzan zu be Aita-Ama Jainkoak. Lagundu naizu berbizten poztasunera, lanera, txikienen aldeko konpromisora. - Maria, zu beti erne bizi izan zinan behar ebanari eskua luzatzeko, eta zure lehengusina Isabelek asko eskertu eban egin zeuntsan bisita; jakin dagidala gaur beharrezko nazan lekuan egoten. Amaierako otoitza Jainko maitea, sortu eizu nire bihotzean Zuganako egarria, Zu bilatu zaidazan beti. Hastera doan egun hau Zuri eskerrak emoteko izan daitela, Jesukristo gure Jaunaren bitartez. Amen.\nGauez Gorespena: eskerrik asko Eskerrik asko, ene Jainko, zure bizi-arnasa indartsuagaitik; bizitzako zaraten artean zeure oihartzuna aurkitzen dot, zure irribarrearen gardentasuna. Eskerrik asko, betikoa hausten dozulako, etorkizuna posible eginez. Eskerrik asko, bizitzeak merezi daulako, dana posible dalako: maitasuna, samurtasuna, ezaguera, justizia. 138. salmoa Beharbada, behin baino gehiagotan pentsatu dot Jainkoa etsai dodala: bizitzea eragozten deustala, hegoak mozten deutsazala nire askatasunari eta trabak ipinten askatasunez maitatzeari. Halan be, gitxien uste dodanean, bidera irteten jat bizitzako joan-etorrian, eta maitasun errukitsua eskeintzen deust nire ezinean eta krisialdietan. Jainkoak nire bizitza saretzen dihardu bere grazia hutsezko maitasunean.\nNora joan zure espiritutik urrun, Jainko maitea? Nora egin ihes zure aurretik? Zerura igonda be, Zu hantxe! Hilen egoitzara jaitsita be, Zu bertan! Nahiz-ta argiaren sorlekurantz hegaldatu, nahiz-ta mendebaldeko itsas mugetan kokatu, han be Zu nire ondoan izango zaitut; zure eskuak helduko nau. Zuk eratu deustazu gorputza, Zuk zaindu nauzu amaren sabeletik. Eskerrak Zuri, hain maitagarria zaralako, zeure egintza miragarrietan hain ikusgarria! Irakurgai laburra (Ga 4,4-5) Epea bete zanean, Jainkoak bere Semea bidali eban: emakumeagandik jaioa, legepeko egina; legepean egozanak askatzera, guk seme-alabatzakoa hartu gengian.\nEskariak Jesusen Biztuera gogoratuz, hauxe eskatu gura deutsat gizon eta Jainko dan Hareri, esanez:\nEmoidazu zeure bizia, Jauna. - Onartzen dot, Jauna, nazan eta daukadan dana Zuri zor deutsudala. - Eizu, Jauna, nire bizitza esker oneko erantzuna izan daitela beti. - Eizu, Jauna, gizakiok errespeta daigula pertsona guztien duintasuna, bakea posible izan daiten gure artean. - Frantzisko izan daitela gure erreferentzia, herria bakean eraikitzeko orduan. Amaierako otoitza Ezagutzen dozu Zuk, ene Jainko, nire bihotz sentikor eta hauskorra; berau alkar ulertu guran ibili arren, sarritan ez dau lortzen. Egin zaitez presente nire bizitzan, zure maitasunaren esperientzia izan dagidan. Jesukristo gure Jaunaren bitartez. Amen.\nDomeka Goizez Gorespena: eskerrak Jainkoari Eskerrik asko, Jainko maitea, egunsentiagaitik; eskerrik asko egun barriagaitik; eskerrik asko Eukaristiagaitik; eskerrik asko Amabirjinagaitik; eta eskerrik asko gure erromes ibilerako ordu bakoitzagaitik. Eskerrik asko zure bakearen\neta maitasunaren graziagaitik, zure bidea partekatzeak dakazan poztasun eta saminagaitit. Aintza Aita-Ama, Seme Jesukristo eta Espiritu Santu Jainkoari gizaldi eta gizaldietan. Amen.\n84. salmoa Zeure egoeratik ipini zaitez bidean, etxea aurkituko dozun esperantzan. Neure bizitzan Jainkoaren ondoan bizitako esperientziaren bat izan dodanean, horren egarri izaten naz behin eta barriz. Txolarre eta enararen irudiek Jainkoaren amatasunezko harrera dakarste gogora.\nBai maitagarria zure egoitza, Jainko ahalguztiduna! Urtzen daukat barrua zure tenpluko atarien irrikaz. Bihotza eta nazan dana poz-oihuka daukat, oi Jainko, Jainko bizia. Txolarreak badauka etxea,\nbai enarak be bere kumeentzat habia, zure altareen ondoan, Jainko Gorena, ene errege eta ene Jainko! Zorionekoak zure etxean bizi diranak, etenbarik Zu goresten! Zorionekoak Zuregan daukenak beren indarra eta konfidantza!\nIrakurgai laburra (Adm 9,1-3) Honela dino Jesukristo Jaunak: Maitatu etsaiak eta egin otoitz persegitzen zaituenen alde (Mt 5,44). Etsaiak egin deutsan irainagaitik sumindu beharrean, Jainkoaren maitasunagaitik haren arimako pekatuaz samintzen danak maite dau benetan etsaia, eta hareri egintzaz maitasuna erakusten deutsanak.\nEskariak Jesusek esan eban: eskatu eta emongo jatzue. Berari eskatuko deutsat, esanez:\nEntzuidazu, Zuregan dot nire uste ona-ta. - Eskerrak emoten deutsudaz, Jauna, zure amodioagaitik. Jarraitu eizu zure azkenbako maitasuna emoten. - Zabaldu eizuz nire begiak, kreazioan zure presentzia mirestu dagidan. - Frantziskok bere bizimoduarekin txikitasunean bizitzera deitzen nau. Emoidazu, Jauna, bihotz apala. - Lan-mundu zuzenagoa eta gizatiarragoa eraikitzera bideratu daitela gaurko nire ahalegina. Amaierako otoitza Jesus, egia zaran Horrek, inori iruzur egin ez zeuntzan horrek, eizu ez naiala ezerk aldendu Zugandik. Amen.\nGauez Gorespena: atsedena Eskerrik asko, Jainko maitea, gaur neba-arrebengan zure presentzia sentidu dodalako. Eskerrik asko, besoak gurutzatuta ez nazalako geratu, alperkeriaz edo ezintasun-keinuak eginez. Eskerrik asko, indarrak barritzeko aukera emoten deustazulako. Emoidazu atsedenaldi gozoa gauean eta ilusioz jaikitzea bihar goizean. 62. salmoa Bere bildurrak Jainkoaren esku itxi daikezala benetan uste dauana da fededuna. Nahiz-eta ez izan gai bildurrak uxatzeko, nahikoa dau bildur horreek Jainkoaren esku ixtea, apalki otoitz eginez. Hobe da uste ona Jainkoagan ipintea norberaren buruaz larregi fiatzea baino. Ez zaitez engainatu zure arazoak zeuk bakarrik konpondu daikezuzala pentsatuz. Bera da Harkaitza, ez ahaztu hori.\nJainkoagan bakarrik atseden nire barruak, Harengandik datort salbamena. Bera da bakarrik nire harkaitz eta salbamen, nire gotorleku: ez naz lurrean jausita geldituko. Jainkoagan nire salbamena eta ohorea, Bera nire harkaitz sendo eta babesleku. Izan beti Harengan konfiantza, Haren herri zarienok! Zabaldu Berari zuen bihotzak! Bera dogu gotorleku. Irakurgai laburra (1 R 2,2b-3) Gelditu zaiteze bideetan begiratzera eta galdetu eiozue zeuen buruari: "Zein da bide ona?" Gero jarraitu eizue, atsedena izango dozue-ta.\nEskariak Eskerrak emoten deutsudaz, Aita-Ama Jainkoa, zure Seme Jesusen biztueragaitik. Gertakari hau gogoratuz otoitz egin gura deutsut, esanez:\nJainko ona, berbiztu naizu. - Aita-Ama errukitsua, Zugan sinesten daben taldeen alde eskatzen deutsut; Berbiztuaren indarrak anima daizala, bila jarraitzeko. - Begiratu eiezu gaua igarotzeko aterperik ez daukenei, aurkitu daiela hainbat arinen beharrezko daben etxea. - Frantziskoren gogoa lepradunekaz topo egitea zan; emoidazu espiritu bera behar nabenek gertu izan nagien. Amaierako otoitza Espiritu Santua, etsipenak ez naiala lur jota itxi eskatzen deutsut. Zure indarraren laguntza itxaroten dot unerik larrienetan be. Amen.\nBeste aste baterako otoitzak dagoz hemen


Erosi Dietonus Melilla\nDietonus Melilla Espainia\nKapsulak Dietonus pisua galtzea erosi Melilla (Espainia)\nArrakastatsua izateko Dietonus Melilla, eskatzen du:\nNon erosi Melilla Dietonus\nBete eskaera orria lortzeko kapsulak pisua galtzea Dietonus Melilla prezio txiki bat. Arduraduna deituko duzu laster eskuragarri ez dagoenean Dietonuszuen deitu egingo duzu laster. Zure eskaera jaso ondoren, gai izango duzu ordaindu Melilla.\nNola erosi Dietonus Melilla\nLortzeko kostu txikienean Dietonus Melilla (Espainia), beharrezkoa da sartzeko ordena formularioa zure datuak eta Kudeatzaile bat zurekin harremanetan jarriko da laster argitu zure eskaera xehetasunak eta antolatu entrega Dietonus at. Eskuratu ahal izango duzu, entrega batetik courier edo jasotzea postetxean. Prezioa bidalketa Dietonus Melilla mezulari bidez zehaztutako helbide arabera alda daiteke hiria Espainia, galdetu prezioa Kudeatzailea ondoren ordenatzen kapsulak web orrian.\nOrdena Melilla Dietonus


Telelana errazteko gakoak eta baliabideak - SPRI\nLaneko osasun aholkuak eta teknologia digital berriak aprobetxatzeko tresnak\nEgunotan bizi ditugun salbuespen-neurriak direla eta, enpresa eta profesional gehienek telelanari heldu diote beren zerbitzuak ematen jarraitzeko. Teknologia digitalak aliatu paregabea dira egoera honetan, aukera ematen baitigute lan asko urrunetik egiteko. Halere, pertsona asko ez daude ohituta etxetik lan egitera, eta garrantzitsua da kontuan hartzea laneko osasunaren arloko hainbat gako.\nOsarten-ek, Mondragon taldeko laneko arriskuen prebentzioko zerbitzu mankomunatuak, hainbat aholku partekatu ditu telelana errazteko eta errutina osasuntsuak mantentzeko. “Garrantzitsua da etxean gune bat prestatzea bulego moduan erabiltzeko” dio Osarten-eko lantaldeak, hau da, etxeko gainerako espazioetatik argi bereizitako gune bat, bulego itxura duena. Horrela errazago da lanerako eta atseden hartzeko tarteak bereiztea.\nHalaber, oso garrantzitsua da errutinak finkatzea: “etxetik lan egiteak bulegoan lan egitea bezalakoa izan behar du, beraz, jarri ordutegiak eta bete” azaldu dute prebentzio zerbitzuko kideek. Horrek esan nahi du ahalik eta gehien errespetatu behar direla lanaldia hasteko eta amaitzeko orduak, eta etxetik kanpo lan egitean geneuzkan ohiturak mantendu behar ditugula, hots, “esnatu goiz eta jaiki beti ordu berean. Zure gorputzak eta garunak eskertuko dizute erregulartasuna” diote Osarten-eko lantaldeko kideek. Eguna hasteko modu on bat izan liteke egunero bete beharreko plangintza bat eta helburuak finkatzea, eta atsedenaldiak hartzea begiak pantailatik kentzeko.\nInplantalariak: telelana ezartzeko laguntzak\nGaur egun, enpresa eta profesionalek tresna digital ugari erabil ditzakete eguneroko funtzionamendua telelanera egokitzeko. Halere, badira baliabide horiek ezagutzen ez dituzten ETE eta autonomoak. Horregatik, Eusko Jaurlaritzako Ekonomi Garapen eta Azpiegitura Sailak, SPRI Taldearen bitartez, Inplantalariak izeneko doako zerbitzu berria jarri du martxan, enpresei telelana erabiltzen hasten laguntzeko.\nPrograma honek laguntza telematikoa ematen du adituen bitartez, hobeto ezagutzeko erabil daitezkeen tresnak, berme eta segurtasun handiagoarekin. Hauxe da aholkularitza teknologikoko zerbitzu honek eskaintzen duena: bezero, langile eta hornitzaileekin komunikazio birtualeko tresnak erabiltzen hasteko laguntza, taldeko lanak kudeatzeko eta informazioa urrunetik eskuratzeko programak eta telelanerako zibersegurtasunari buruzko prestakuntza. Aholkularitzako talde adituak berehala ezarri eta erabiltzen has daitezkeen tresna-katalogo zabala jarri du ETEen eta autonomoen esku, eta eskaerak SPRI Taldeko Telelanari buruzko Aholkularitza eta Ezarpen Zerbitzuaren bitartez tramitatu daitezke.\nTresna digitalei buruzko prestakuntza\nAPTES, Estatuko Zientzia eta Teknologia Parkeen Elkarteak (Euskadiko Teknologi Parkeen Sarea elkarte horretako kide da) ApteForma prestakuntza-gela digitala ireki du. Plataforma honek teknologia berriei buruzko hainbat eduki dauzka: ikastaroak, webinar direlakoak eta gidaliburuak, denak ere enpresetako eraldaketa digitalera zuzenduak. Orain arte, Teknologi Parkeen sareko konpainia, erakunde eta profesionalek bakarrik erabil zezaketen gela digital hori, baina orain dohainik ireki dute, bere gaitasun digitalak hobetu nahi dituen edozein pertsona edo enpresa sar dadin.


EAJ-PNVk Darpon sailburuaren lana defendatu du eta Europan erreferente bihurtu den osasun sistemaren alde egin duen ekarpena nabarmendu du\nEusko Legebiltzarreko talde jeltzaleak kritikatu du kudeaketa lan garden eta zuzena egin duen sailburuaren kontra oposiziokoen aldetik “gezurra, zarata eta susmo giroarekin” elikatu duten “eraso eta suntsitze kanpaina”\n14 Martxoa | Eusko Legebiltzarra\nJon Darponen dimisioa ezagutu ondoren, EAJ-PNVren legebiltzar taldeak bere “babes osoa” eskaini nahi dio Jaurlaritza utzi berri duen sailburuari, eta 2012 urtetik hona Osasun Sailean egin duen lan handia eskertu nahi dio. Halaber, EAJ-PNVk berretsi nahi du Osakidetzaren LEPean irregulartasunak eman zitezkeela susmatzen hasi bezain pronto Darponek egoera kudeatu zuela zorroztasunez, gardentasunez eta arintasunez. “Sailburuari berretsi nahi diogu gure babes osoa eta erabaki honekin erakutsi duen eskuzabaltasun handia balioesten dugu, Jaurlaritzaren lana eta proiektua ez oztopatzea bilatu duelako eta bi legealditan bere ahalegin guztiak eskaini dizkiolako. Ohorea ematen dio Herri honen interesak bere izen onaren gainetik jarri izanak, azken lan eskaintza publikoan egin diren irregulartasunen erantzulea ez dela jakin dakien arren”.\nLegebiltzar talde jeltzalearentzat “oposiziokoek markatu duten bidea Osakidetzak sistema publiko unibertsal eta kalitatezkoa babesteko behar duenaren kontrakoa da. Sailburuaren kontra egin duten borroka horretan oposizioko alderdiak euskal gizartearen izen ona gutxiesten eta zikintzen ari dira”. Halaber, legebiltzarkide jeltzaleak oso kritiko agertu dira beren interesak “kosta ahala kosta eta edozein prezioren truke“ ase nahi dituzten taldeek oposizioa egiteko agertu duten moldearekin “beren azkon politikoen diana eta beren estrategia partidisten helburu bihurtu duten pertsona ezeren erantzule ez dela jakin arren. Kanpaina suntsitzailea egin dute, gezurrez, manipulazioz eta amarruz betea Eusko Jaurlaritzaren izen ona kaltetzeko eta bereziki Darpon sailburu jaunarena. Susmoa elikatu dute inolako probarik izan ez arren eta Jaurlaritzaren sinesgarritasuna ahultzeko helburu bakarrarekin. Pertsona bat arrazoirik gabe difamatu dute eta doilorkeria da jokaera horri eman diezaiokegun izen bakarra”.\nEstrategia zital honek, alabaina, ez du txikituko ezta orbanduko ere Darpon sailburuak Sailaren eta osasun sistema osoaren zerbitzura eman duen denboran erdietsi dituen lorpenen zerrenda: osasun azpiegiturak martxan jarri izana, besteak beste Urduliz eta Eibarko Ospitaleak; Biocruces eraikin berria edo Retuerto eta Orozkoko osasun zentro berriak; azken bost urteotan biztanle bakoitzeko osasun aurrekontua %9 igo izana; umetoki-lepoko, bularreko eta kolon-ondesteetako minbiziaren baheketa programak eta 2018-2023 epealdirako Plan Onkologikoa martxan jarri izana; ebaketarako itxaron zerrenden adierazleak estatuko bataz bestekoen azpitik, 49 eguneko bataz besteko itxaron aldia; Estatukoa eta EBko herrialdeetakoa baino organo emate tasa handiagoa dira Darponek egin duen lan bikainaren adibideetako batzuk. Lorpen horiek guztiek ahalbidetu dute euskal gizarteari osasun arreta kalitatezkoa,modernoa eta gero eta hobea ematea. Izan ere, Osakidetza da gaur egun euskal hiritarrek gehien balioesten duten zerbitzu publikoa: erabiltzaileen %95ek ondo baloratu dute ematen den arretaren kalitatea eta %60tik gora erabiltzailek esan du bikaina dela. “Bere eta departamentuko profesionalen lanari esker, Euskadiko osasun zerbitzua gaur egun erreferentea da Europa mailan, eta Osakidetza eredugarria da gainerako osasun sistementzat;halaber gure osasun emaitza onek jarri gaituzte, esate baterako, bizitza itxaropenaren zerrendako lehen tokietan. “Jon Darponek lan egin du zerbitzu unibertsal, publiko eta kalitatezkoa bermatzeko. Bere karguari zegozkion ardurak zorroztasun eta zintzotasun osoz bete ditu, pertsona guztiek osasun arreta jasotzea ahalbidetu du. Lortu duen guztia soilik egin daiteke zuzendaritza lan ona eginez eta talde profesional on eta eskarmentudunekin, osasun sistemarekin konpromisoa hartuta. Hori dena erakutsi dute Jon Darponek eta azken 7 urteotan bidelagun izan dituen langile guztiek”.\nEuzko Abertzaleak-Nacionalistas Vascos legebiltzar taldeak “onena opa dio” sailburuari hemendik aurrera bere gain hartuko dituen erantzukizunetan. “Sailburu bat neurtzen da egin duen lanagatik, bere dedikazioagatik eta lortu dituen gauzengatik. Ez da neurtzen gezurrak asmatuaz edo bere kontrako kanpaina eginaz. Konbentzituta gaude euskal osasun sistemari egin dion ekarpena beti baliotsua izango dela,hala erakutsi duelako. Bere ibilbideak utzi dizkigun arrastoek lagunduko digute erreferentziazko osasun sistema bat finkatzen”, amaitu dute ordezkari jeltzaleek.


Hasiera>>Berriak EKARPENAK EGIN NAHI DITUGU, UZTEN DIGUZUE?\nIturria: Jóvenes inmigrantes extutelados\nBarne Ministeritzak abian jarri dituen praktika berrien ondorioz, abandonu, errefus eta desberdintasun egoerekin topatzen gara, irregulartasunari mesede eginez.\nLehenengo bizileku-baimena lortzeko, hilabete bakoitzean kontu-korrontean OAEAP- aren (Ondorio Askotarako Errenta Adierazle Publikoa) %100 eskatzen digute (537,84 euro), eta bigarren berritzerako, 20 urte ditugula, OAEAP-aren %400 (2000 euro baino gehiago).\n18 urte betetzerakoan eta gazte tutelatu ohiak babes-sistematik ateratzen garenean, kasu gehienetan, laguntza ematen diguten erakundeekin gizarteratzeko eta laneratzeko prozesu bati ekiten diogu bizitza independente bat lortzeko, autonomo izaten eta bizileku- baimenak izapidetzen lagunduz.\nDuela urtebetera arte, erakunde horiek igorritako eta Gipuzkoako Foru Aldundiak berrikusitako ziurtagiri batekin nahikoa zen OAEAP-eko %100 eta %400 frogatzeko.\nNeurri berriekin, ordea, diru hori gure bitarteko propioetatik etortzea eskatzen digute, 18 urterekin, 18 urterekin eta lan egiteko baimenik gabe diru hori aurreztuta eduki ahal izango bagenu bezala. Eduki ezean, urtebeteko iraupeneko lan-kontratua eskatzen digute, Lanbide arteko Gutxieneko Soldatarekin (950 euro).\nEgoera hori ezinezkoa da gazte batentzat, baita hemengo gazteentzat ere. Gipuzkoako zenbat gazte daude baldintza horiek betetzen dituen kontratuekin?\nOso gogorra da egindako esfortzu eta lan guztia pikutara joaten dela jakitea. Pertsona askoren ahaleginaz ari gara: gurea, gazteena, hezitzaileena, irakasleena, Administrazio publikoena, gizarte-erakundeena, fundazioena, GKEena…\nHorrek guztiak, etorkizunean gizarte honi ekarpenak egiteko eta honen parte izateko erabili den diru-publikoa ez aprobetxatzea suposatzen du.\nNeurri berri horien kaltetu nagusiak hauek dira:\n•\tGazte exutelatuak eta exutelatuak: zailtasun asko bizitzen ari gara bizileku- baimenak eta horien berritzeak lortzeko. Gure formazioak eten behar ditugu, titulu azkarra emango diguten formazio laburrak bilatu behar ditugulako, eta, horiek, esplotatutako lanetara kondenatzen gaituzte. Egoitza baimenik ez edukitzeagatik, ezin ditugu erdi eta goi mailako heziketa zikloak egin, gure ametsak alde batera utziz.\n•\tAdingabeak: Haurren babeserako zerbitzuetara iristen garenean, beldur handia ematen digu 18 urte betetzeak, gertutik ikusten dugulako gure lagunekin eta lankide ohiekin gertatzen dena. Formazio luzeei ez diegu zentzurik ikusten, ezin izango ditugulako amaitu, irten bezain laster lan egin behar dugulako. Nola zentratuko gara prozesu on bat egiten, gure etorkizuna zein izango den jakinda?\n•\tHezitzaileak. Beren eguneroko lanak eta ahaleginak zentzua izateari uzten diote lan egiten duten gazteek irtenbiderik ez dutenean. Nola lagun diezagukete autonomoak izaten, paperik gabe posible izango ez bada?\n•\tIrakasleak. Gu prestatzeko egiten duten ahalegin guztiak ez dute ezertarako balio praktikarik eta lanik egin ezin baditugu.\nGOGOETA egitera deitzen zaituztegu:\nZer nahi dugu gizarte gisa? Menpeko gazte batzuk ala independenteak? Ekarpenak egitea edo zama izatea nahi duzue? Gure inklusioan lagundu nahi diguzue edo zailtasun bat izan nahi duzue gure bide zailean?\nZenbait PROPOSAMEN ditugu Gipuzkoako Gobernuaren Ordezkariordetzarako (Atzerritarren Bulegoa):\nEskatzen dizuegu trebatzeko behar dugun denbora nahikoa utz diezaguzuela, kontuan hartuta 18 urterekin gure gizarteratzeko eta laneratzeko prestakuntza-prozesuetan gaudela.\nBeraz, OAEAPen %100 eskatzen diguzuenean, Foru Aldundiarekin hitzartutako erakunde batekin laguntza-prozesu batean gaudela onestea eskatzen dizuegu (emantzipazio-pisuak, PEJO laguntza ekonomikoak, laguntza-hitzarmena).\nHorrela, prestakuntza jasotzeko eta lan-merkatuan sartzeko denbora izango dugu, eta baimenaren bigarren berritzea eskatu behar dugunean, lan-kontratu bat lortu ahal izango dugu. Hortaz, urtebete baino gutxiago irauten duten kontratuak onar ditzazuela eskatzen dizuegu, gazte guztiok dugun errealitatea kontuan hartuta.\nMohamed naiz, Samira naiz, Hamza naiz, Bouchra naiz… Ion bezalakoa naiz, Amaia bezalakoa, Mikel bezalakoa, Ainhoa bezalakoa.\nETORKIZUN BATEN BILA DOAN GAZTEA NAIZ.\nEz dut laguntzetatik bizi nahi. Lan egin nahi dut, ekarpenak egin eta gizarte honen parte izan.\nDenbora behar dut trebatzeko eta lan-merkatuan sartzeko. Eskatu lan-kontratu errealistak.\nEz moztu hegoak!


Altzürüko gazteek emanen dituzte 2020ko maskaradak heldu den otsailaren 9tik aitzina. Memoriak hutsegiten ez badigu iaz Urdiñarbeko gazteek eman zituzten eta duela 2 urte Muskildikoek. Baina... duela 3 urte? Eta duela 4? Eta zein izan zen Altzürüküko gazteek maskaradak muntatu zituzten azken aldia? Galdera horien erantzunak bilatu nahi dituenak Dantzan webgune honen tripetan arakatzea du biderik onena, baina hamarkada batzuk atzera egin nahiko bagenu, gauza konplikatu egiten da. Beraz, urtez urte maskaradak zein herrik eman dituen zerrendatzea otu zaigu, norbaitendako lagungarri izan daitekeelakoan.\ndantzan.eus | Aritz Ibañez @aritzibanez\nSohütako Maskaradak, 1934. urtean\nUrtekako egutegi hau osatzeko, esan bezala, Dantzan-eko hemeroteka izan dugu ezinbesteko informazio iturri, bai eta beste hedabide batzuena ere: Berria, Euskaldunon Egunkaria eta Argia-renak, besteak beste. Beste zenbait argitalpenetan ere kuxkuxeatu dugu hala nola, Jean Mixel Bedaxagarren Aitzina Pika eta George Herelle-ren Les mascarades souletines liburuetan, Zuberoako pastoraletako hainbat liburuxketan, Sü Azia elkarteak argitaratutako Maskaradak liburuxkan, Dantzariak aldizkarietan, Bizkaia.eus-en irakurgai dagoen Kepa Fernandez Larrinoaren artikulu honetan eta Bilketa.eus-en gordetako François Fourquet-en beste liburu honetan ere.\nUrtekari hau egitean hainbat gauzek deitu digute arreta eta horiek ere partekatuko ditugu zuekin beheraxeago, baina lehenik horratx Zuberoako maskaraden antolatzaileen zerrenda, urtez-urte.\n2012 Xiberoko Ikastoletako Ikasle Ohiak\n2011 Santa Grazi (bertan behera)\n2002 Gamere-Zihiga eta Eskiula\n1996 Muskildi eta Mitikile\n1994 Santa Grazi\n1992 Eskiula eta Altzürükü\n1979 Altzürükü eta Barkoxe (udan)\n1974 Xiberoko Zohardia elkartea\n1952 Altzai eta Sohüta\n1947 Atharratze, Onizegaine eta Sohüta\n1946 Hauze eta Barkoxe\n1933 Altzürükü eta Ligi-Atherei\n1930 Ozazu-Zühara eta Urdiñarbe\n1928 Eskiula eta Altzai\n1927 Gaztelondo (Barkoxe)\n1925 Altzürükü, Ligi-Atherei, Lexantzü, Montori eta Sarrikotagaina\n1923 Urdiñarbe eta Etxebarre\n1913 Ligi eta Lexantzü\n1910 Gamere tea Hastüe\n1906 Atharratze eta Altzai\nDatu interesgarri asko biltzea lortu badugu ere, konturatuko zineten zerrenda hutsunez betea dela. Horretarako bi arrazoi nagusi daude. Batetik, izan daiteke urte horretan ez zela maskaradarik izan, edo bestetik, ezin izan dugula lortu urte horri buruzko informazio zehatzik eta hartara ez dakigula maskaradarik izan ote zenez. Beraz, lehenbiziko eskea informazio xeheagoa izan dezakezuen lagunoi, zerrenda osatzen lagunduko?\n1930eko maskaradak. Argazkia: Aitzina pika... liburutik jasoa\nMaskaradarik gabeko urteak\nHutsuneak hutsune —baina jakinda, hain zuzen, horiek gure ondorioak baldintza ditzaketela—, begi kolpe batez, hainbat kontuk deitu digute arreta. Denboran atzerago egin eta orduan eta zailago egin zaigu informazio zuzena lortzea. Horregatik ez dugu garbi hutsik agertzen diren urteetan maskaradarik izan ote zen ala ez. Alta, Allande Sokarros, Thierry Truffaut eta Kepa Fernandez Larrinoaren artikuluei esker egiaztatu ahal izan dugu, adibidez 1988 eta 1990 urteetan ez zela maskaradarik izan eta François Fourquet-en liburutik ondorioztatu dezakegu 1986an seguraski ere ez zirela egin, garai hartako maskaraden zerrendatze batean urte hartakoa saltatu egiten baitu. Hutsik agertzen diren gainontzeko datetan aldiz, ez dugu egiaztatzerik izan Zuberoan inauteririk izan zen ala ez. Bi Mundu Gerren garaiko etenaldiak (1914-1918 eta 1939-1945) azaltzen errazak dira. Bestetik, azpimarragarria iruditu zaigu, François Fourquet-ek bere liburuan dioen beste hau ere: "Après 1959, plusieurs années s'écoulent sans qu'on voie une seule mascarade dans toute la Soûle. La tradition paraît définitivement éteinte". Hau da, 1960ko hamarkadatik aitzina Zuberoako herritarrek nekez montatu ahal izan zutela maskaradarik maiztasunez.\nPentsatzen ahal dugu, beraz, XX. mendeko gainontzeko hamarkadetako beste zenbait hutsuneren arrazoia hori bera izan daitekeela, maskaradak plantan emateko bateko eta besteko zailtasunak, hain zuzen. Izan ere, egutegi(osatugabe)ak erakusten digun argazkitik zera ondoriozta genezake: maskaradak takadaka antolatu zituztela joandako mendeko zenbait garaitan. Herri batek ohitura berrabiarazi, beste herrietako gazteak ere animatu eta indarra hartzen zuen inauteriak —II. Mundu Gerraren ondotik, esaterako—. Horrenbeste, urte berean 2, 3 edo, areago, 5 herrik maskaradak aldi berean muntatzeraino (2 maskarada urte berean: 1906, 1920, 1913, 1923, 1925, 1928, 1930, 1933, 1946, 1952, 1979 eta 1992. 3 maskarada urte berean: 1947. 5 maskarada urte berean: 1925), baina hortik urte batzuetara ekimenak indarra galdu eta zenbait urte pasatzen ziren zikloa berriz abiatu arte, galtzeko arriskuan.\nZentzu horretan esanguratsua da 1974. urteko maskaradak Zuberoako Zohardia elkarteak antolatu izana, hango eta hemengo dantzari eta arizaleekin, indarrez ahul ziren inauteriei bultzada emateko asmoz.\nAzken denboran maskaraden etorkizuna arriskuan egon ote litekeen behin baino gehiagotan aipatua izan bada ere, urtekari honen arabera ondoriozta dezakeguna da 1980tik aitzina maskaradek haien garairik egonkorrena bizi dutela azken 120 urtetan. Lau hamarkadetan 35 aldiz lortu dute zuberotar gazteek maskaradak muntatzeko aski lagun biltzea eta arazoak izan direnean —2012an kasu, bi urtez segidan maskaradak bertan behera geratzeko arriskua izan zenean— irtenbide burutsuak izan dituzte. Urte hartan, Santagraziko maskaradak bigarren urtez suspenditzeak ekar zezakeen etenaren arriskuaz oharturik, Zuberoako ikastoletako ikasle ohiek hartu zuten aste gutxitan maskaradak muntatzeko ardura. Arizale guzti-guztiak euskaldunak izan ziren urte hartan eta haien erabakiak argi uzten du maskaraden sokari jarraipena emateak Zuberoako gazte hoiendako zuen garrantzia.\n2012an Xiberoko Ikastoletako Ikasle ohiek eman zituzten maskaradak ((2012 - Oier Araolaza / dantzan.com - CC-BY-SA)\nHalako zerrenda bat esku artera heldu eta lehen tentaldietako bat izaten da ikustea zein herrik eman duen maskaradarik gehien. Zuei gertatu zaizue? Bada guri bai. Beraz, zerrendaren arabera maskarada gutxien eman duen herritik hasi eta honakoa litzateke hurrenkera: Astüe (1), Etxebarre (1), Maule (1), Ozazu-Zühara (1), Sarrikota-gaina (1), Aloze (2), Idauze-Mendi (2), Montori (2), Lexantzü (2), Santagrazi (2), Zalgize-Iruri (2), Gamere-Zihiga (3), Hauze (4), Ligi-Atherei (4), Larraine (5) Altzai-Lakarri (6), Eskiula (6), Atharratze (7), Barkoxe (7)Sohüta-Hoki (8), Urdiñarbe (10), and the winner is... Altzürükü 12rekin!! Ez galdu beraz, Altzürükütarren 12. Maskaradak otsailaren 9tik goiti!\nAltzürüküko maskaradak, 1979.\nKanal hauetan artxibatua: Maskarada | Historia | Zuberoa


Irekia Eusko Jaurlaritza - Gobierno Vasco :: Ertzaintza Security Forum 2014 segurtasunari buruzko ekitaldian izango da\nErtzaintza Security Forum 2014 segurtasunari…\n2014.eko maiatzak 25\n<img src="https://www.irekia.euskadi.eus/uploads/cover_photos/19622/original/01.JPG" style="max-width:100%" alt="" />\nMaiatzaren 28an eta 29an Bartzelonan\nErtzaintza Security Forum 2014 segurtasunari buruzko ekitaldian izango da, Bartzelonan, maiatzaren 28an eta 29an, segurtasunaren munduko beste erakunde eta enpresa batzuekin batera. Ertzaintzak stand bat izango du, eta euskal poliziaren ordezkariek aukera izango dute bisitariek gure herrialdeko poliziaren errealitatearekin lotuta egiten dizkieten galderei erantzuteko.\nSecurity Forum 2014 espazioan, segurtasunaren sektoreko berritasun nagusiak aurkezten dira eta gaiko munduko espezialista asko biltzen dira; hortaz, aukera bikaina da Ertzaintzarentzat informazioa trukatzeko eta ezagutza eskuratzeko, Euskadiko segurtasun publikoaren mesedetan.\nSecurity Forum 2014 segurtasunari buruzko Estatutako ekitaldi nagusietako bat da, eta polizia-erakundeetako, segurtasun pribatuko eta babesarekin, prebentzioarekin eta segurtasun publikoarekin lotutako enpresetako profesionalentzako topagune da. Foroak aukera ematen du segurtasun integralaren sektoreko berritasunak eta aurrerapen teknologikoak bertatik bertara ezagutzeko.\nBartzelonako Nazioarteko Konbentzioen Zentroan egiten den urteko ekitaldi honen bigarren edizioan, prebentzioari eta segurtasunari lotutako materialen erakusketa oso bat egongo da, mundu osoko erakusleen eskutik, eta, horrez, gain, konferentzien ziklo bat ere izango da, nazioarteko espezialisten eskutik.\nRT @rgartzia: La Ertzaintza presente en el certamen sobre seguridad Security Forum 2014... http://t.co/CJcZePW512\nLa Ertzaintza presente en el certamen sobre seguridad Security Forum 2014... http://t.co/CJcZePW512\n"La Ertzaintza presente en el certamen sobre seguridad Security Forum 2014" http://t.co/8bayxYHvGv\nErtzaintzak Ehiztariaren eta Arrantzalearen XXIII. Egunean parte hartuko du: Diman ospatuko da, datorren igandean